
SEMICENTENARUL  REÎNFIINŢĂRII  MITROPOLIEI 

NOASTRE. 

In  24  Decemvrie  a  anului,  ce  s’a  strecurat  sub  ochii  noştri, 
s’au  împlinit  cincizeci  de  ani  dela  reînfiinţarea  vechei  noastre 
mitropolii  ortodoxe  în  Ardeal.  La  această  dată  Impăratul-Rege 
Francisc  losif  I  a  subscris  două  decrete,  prin  cari  îngăduia  des¬ 
părţirea  ierarhică  a  Românilor  de  Sârbi  şi  numea  pe  episcopul 
Şaguna  de  arhiepiscop  şi  mitropolit  al  Românilor  greco-orto- 
docşi  din  Transilvania  şi  Ungaria.  Prin  această  preaînaltă  hotărîre 
s’au  realizat  dorinţele  cele  mai  ferbinţi  ale  moşilor  şi  strămoşilor 
noştri,  cari  au  luptat  cu  o  rară  stăruinţă  mai  mult  ca  trei  jumătăţi 
de  veac,  să  înalţe  din  nou  acest  vechi u  aşezământ,  ocrotitor  pu¬ 
ternic  al  legii,  culturei  şi  limbii  noastre.  Meritul  principal  pentru 
izbânda  acestei  cauze  îi  revine,  fără  îndoială,  mitropolitului  Şa¬ 
guna.  Fără  de  mintea  sa  luminată,  fără  de  acţiunea  sa  bine  chib¬ 
zuită,  pe  care  a  iniţiat-o  îndatăce  a  fost  sfinţit  de  episcop  şi  fără 
de  jertfele  nesfârşite,  pe  care  le-a  adus  el  pentru  biserica  sa,  re¬ 
înfiinţarea  mitropoliei  noastre  ar  mai  fi  putut  întârzia  încă  vreme 
îndelungată. 

Documentele  şi  actele,  ce  ne  stau  astăzi  la  dispoziţie,  do¬ 
vedesc  îndeajuns,  că  vechea  noastră  mitropolie  nu  a  trecut  în 
stăpânirea  bisericii  unite.  Ea  a  fost  suprimată  de  cătră  puterea 
statului,  în  vremece  pentru  Românii,  cari  şi-au  părăsit  legea  lor 
strămoşească,  s’a  întemeiat  o  ierarhie  nouă,  în  frunte  cu  episcopul, 
care  şi-a  aşezat  reşedinţa  în  Făgăraş.  Când  s’a  dat  furtunoasa  luptă 
pentru  recunoaşterea  bisericii  ortodoxe  române  în  Ardeal,  stră¬ 
moşii  noştri  cereau  la  tot  prilejul  numai  reînfiinţarea  vechei  lor 

ierarhii,  afirmând,  cu  tot  dreptul,  că  numai  o  parte  a  Românilor 
s'a  unit  cu  biserica  latină.  In  această  epocă  tristă  pentru  biserica 
noastră  ne- au  venit  în  ajutor  mitropoliţii  şi  arhiereii  sârbeşti,  cari 
ne-au  dat  tot  concursul  lor,  spre  a  putea  câştigă  un  arhiereu 
ortodox.  Prin  acest  sprijin  şi- au  câştigat  ei  deplina  recunoştinţă 
a  Românilor.  Abia  spre  sfârşitul  veacului  XVIII  ideia  naţională 
fu  ridicată  peste  marginile  înguste  ale  confesionalismului.  La 
aceasta  se  adaugă  şi  faptul,  că  ierarhia  sârbească  începu  a  prigoni 
pe  Români  şi  a  pune  stavile  în  calea  desvoltării  noastre  politice  şi 
culturale.  Astfel  Şaguna  venind  în  Ardeal,  trebuia  să  ia  lupta  pentru 
emanciparea  bisericii  şi  reînfiinţarea  vechei  noastre  metropolii. 
Greutăţi  întâmpină  el  atât  ia  Români,  cât  şi  la  Sârbi.  In  3  Iunie 
1847  scria  el  mitropolitului  sârbesc  următoarele:  «Eu  am  puţină 
speranţă  de  a  fi  ales  aici,  deoarece  multe  elemente  sunt  împotriva 
mea  şi  nici  nu  pot  să  cred,  că  se  va  concede  bisericii  noastre 
aproape  ruinată,  să  ajungă  în  manile  sănătoase  ale  unui  arhiereu 
conştiinţios,  ca  s’o  restaureze  din  nou.  Eu  am  venit  bucuros  aici, 
dar  cu  mult  mai  bucuros  mă  voiu  întoarce  înapoi».  Soartea  voi 
însă  altfel  şi  Şaguna  rămase,  ca  să  ia  în  mânile  sale  conducerea 
bisericii  noastre,  care  fu  restaurată  pe  deplin. 

Comemorarea  acestei  însemnate  zile  în  istoria  bisericii  noastre, 
dacă  nu  ne-ar  fi  împedecat  vremile  de  grea  cumpănă,  prin  cari 
trecem,  ar  fi  fost  datoria  noastră  s’o  prefacem  într’o  adevărată 
sărbătoare  naţională,  în  care  s’ar  fi  putut  cercetă  progresele  re¬ 
alizate  de  noi  în  aceşti  cincizeci  de  ani  din  urmă.  Cu  acest  prilej 
am  fi  putut  înregistra  multe  succese  îmbucurătoare,  câştigate  între 
marginile  puternicei  noastre  organizaţii  bisericeşti,  dar  am  fi  putut 
scoate  iarăş  la  suprafaţă  şi  multe  din  problemele  nerezolvate,  ce 
ni-au  rămas  moştenire  din  epoca  mitropolitului  Şaguna.  Vremea 
se  strecoară  încet  şi  îngroapă  multe  din  idealele  noastre,  cari  ar 
trebui  să  fie  amintite  cel  puţin  la  aceste  ocazii. 

Dr.  S.  Dragomir. 


Precum  pătrunde  lumina  soarelui  în  boltitura  întunecoasă,  astfel  aduce 
şi  Mântuitorul,  pe  care  mi  l’am  închipuit  predicând  în  mijlocul  unei  co¬ 
munităţi  religioase,  lumina  evangheliei  în  bezna  inimilor  omeneşti. 

Fritz  von  Uhde,  pictor. 

INTRODUCEREA  LUMINĂRILOR  DE  CEARĂ  ÎN  BISE¬ 
RICILE  NOASTRE. 

în  congresul  naţional-bisericesc  ordinar,  ţinut  în  anul  1912, 
deputatul  congresual  Oh.  Sârbu  lace  următoarea  propunere: 

Măritul  congres  să  îndrume  arhidieceza  şi  eparhiile  sufragatie, 
ca  fiecare  să  se  îngrijască ,  pe  calea  librăriei  sale ,  ca  comunele 
bisericeşti  din  întreaga  mitropolie  să  se  provadă,  în  mod  obligător 
pentru  trebuinţele  sf  biserici  şi  a  celor  împreunate  cu  deosebite 
slujbe  dumnezeeşti,  cu  lumini  de  ceară,  în  cazul  cel  mai  rău  şi 
cu  de  cele  de  stearină  veritabilă,  pcntrucă  luminile  de  păcură ,  care 
de  câţiva  ani  sunt  în  circulaţie,  sunt  neestetice  si  stricăcioase  sănă- 
tătii  atât  pentru  credincioşi,  cât  şi  mai  vârtos  pentru  feţele  bise¬ 
riceşti.  » 

» 

Propunerea  deputatului  Gh.  Sârbu  se  dă  Consistorului  mi¬ 
tropolitan  spre  competentă  rezolvare. 

în  legătură  cu  această  propunere,  care  nu  ştim  cum  va  fi 
rezolvită  (decumva  nu  va  avea  soartea  altor  propuneri),  vom 
arăta  însemnătatea  simbolică  a  luminărilor  în  biserica  noastră 
ortodoxă,  mai  departe  cum  a  fost  rezolvită  această  chestiune 
de  alte  biserici  ortodoxe,  cum  s’ar  putea  rezolvă  la  noi  şi  care 
ar  fi  câştigul  moral  şi  material  ce  ar  rezultă  din  introducerea 
luminărilor  de  ceară  în  bisericile  noastre. 

1. 

în  biserica  noastră  ortodoxă  aproape  toate  serviciile  reli¬ 
gioase  în  şi  afară  de  biserică  se  îndeplinesc  folosindu-se  şi  anu¬ 
mite  obiecte  cari  servesc  ca  podoabă  şi  decor.  Pe  lângă  frum- 
seţa  şi  pompa  externă  ce  o  împrumută  serviciilor  religioase  dife¬ 
ritele  obiecte  prescrise  —  ele  reprezintă  totodată  şi  o  semnificaţie 
simbolică  şi  istorică.  începând  deia  fumul  de  tămâie  şi  sfârşind 
cu  sftul  potir,  toate  obiectele  din  biserică  şi  dela  diferitele  servicii 
religioase  cuprinse  sub  numirea  de  utensilii,  ornate,  vase  etc.  îşi 
au  însemnătatea  lor  simbolică  şi  istorică,  evocându-ne  în  memorie 
întreagă  legea  veche  şi  nouă  cu  toate  momentele  de  însemnătate. 

De  astădată  ne  vom  ocupă  cu  însemnătatea  şi  introducerea 
luminărilor  de  ceară  în  bisericile  noastre. 

Din  cele  mai  vechi  timpuri  biserica  creştina  a  orânduit  ca 
atât  cultul  divin  cât  şi  alte  servicii  religioase  să  nu  se  săvâr- 
şiască  fără  lumină ,  fie  aceea  din  unt  de  lemn  sau  din  luminări 
de  ceară.  In  catacombe,  unde  se  adunau  primii  creştini  de  frica 
şi  persecuţiunea  păgânilor,  se  folosiau  luminări  atât  la  săvârşirea 
sfintelor  taine  cât  şi  la  consfătuirile  ce  le  ţineau. 

Lumina  produsă  din  unt  de  lemn  şi  ceară  curată,  simboli¬ 
zează  pe  Isus  Hristos,  care  e  adevărata  lumină.  Această  lu¬ 
mină  se  produce,  mai  bine  zis,  ar  trebui  să  se  producă  numai  din 
ceară  curată  şi  din  unt  de  lemn,  deoarece  albina  a  fost  consi¬ 
derată  ca  simbolul  virginităţii  şi  al  curăţeniei,  iar  untul  de  lemn, 
ca  expresiunea  vindecărei  şi  a  abundanţei.  «Iar  unt  de  lemn  adu¬ 
cem  în  chipul  milii  cei  dumnezeeşti,  iar  ceară  ca  ceiace  este 
adunată  din  mii  de  flori  întru  al  nostru  prinos  desăvârşit  şi  întru 
jertfă  de  cătră  toţi».1 

Folosirea  de  luminări  la  servicii  o  aflăm  încă  pe  timpul 
apostolilor.  «Iar  la  întâia  zi  a  săptămânei,  fiind  adunaţi  învăţăceii 
să  frângă  pâne,  Pavel,  având  a  purcede  a  doua  zi,  vorbiâ  cu 
dânşii  şi  şi-a  prelungit  cuvântul  până  la  miezul  nopţii.  Şi  erau 
multe  luminări  în  foişorul  unde  erau  adunaţi»...2 

Luminările  de  ceară  au  fost  întrebuinţate  pe  deoparte  pentru 
înţelesul  simbolic  pe  care  îl  cuprinde  substanţa  din  care  se  fa¬ 
brică,  de  altă  parte  pentru  însemnătatea  ce  reprezintă  ca  formă 
şi  număr,  mai  departe  pentru  lumina  ce  produc  —  simbolizând 
pe  însuşi  «lumina  lumii  care  luminează  pe  tot  omul  ce  vine 
în  lume». 

Deşi  sunt  deajuns  să  ardă  şi  numai  2  luminări,  sau  chiar 
şi  una  pe  sfta  masă  —  totuş  de  obieeiu  se  aprind  atât  în  altar 
cât  şi  în  biserică  cu  mult  mai  multe.  «Drept  aceea  ca  într’un 
cer  văzut,  adecă  în  biserică  ca  nişte  stele  sunt  luminile.  Şi 
încunjurarea  luminilor  arată  tăria  ceriului  şi  planetele.  încă  şi 
alte  candele  aprinse  se  pun  şi  unele  în  chipul  stâlpului  de  foc 
celui  de  demult,  ca  nişte  stâlpi  şi  drepte,  iar  altele  în  chipul  ru¬ 
gului,  iar  altele  în  chipul  căruţii  cu  care  s’a  suit  liie,  şi  unele 
sunt  cu  3  lumini  pentru  Troiţă,  precum  sunt  tricherile,  iar  altele 
cu  7  lumini  după  numărul  darurilor,  iar  cele  12  lumini  pentru 

1  Simeon  Tesaloniceanul,  Dialoguri,  pag.  387. 

s  Fnplele  Apost.  c.  20  v.  8. 

ceata  apostolilor,  în  mijlocul  cărora  stă  o  lumină  mai  înaltă  în 
chipul  luminei  cei  mari  a  lui  Isus  Hristos.  Iar  este  şi  dicher, 
adecă  cu  2  lumini,  arătând  cele  2  firi  ale  lui  Isus  Hristos,  şi 
sunt  lumini  şi  câte  una  prin  biserică,  care  putem  să  zicem  că 
sau  pe  Troiţă  arată  că  este  una,  sau  şi  pe  vreunul  din  sfinţi  la 
care  s’au  pus»...1 

Deoarece  luminările  se  aprind  şi  ziua  în  biserică,  aceasta 
nu  se  face  de  a  împrăştia  întunerecul  care  şi  aşâ  ziua  nu  există, 
ci  pentru  a  arătă  lumina  şi  căldura  internă  de  care  trebue  să  fie 
pătruns  creştinul  în  urma  învăţăturilor  şi  cuvântului  lui  Dumnezeu, 
dupăcum  ne  spune  prorocul  David:  «Cuvântul  tău  Doamne  este 
lumină,  care  mă  luminează  şi  îndreptează  paşii  mei  pe  calea 
virtuţii». 

In  atribuţiunile  atât  de  variate  ce  se  găsesc  în  rugăciunile 
şi  cântările  bisericii  noastre  cu  privire  la  persoana  Mântuitorului 
Hristos,  atributul  lumină  îl  aflăm  în  nenumărate  locuri.  Isus 
este  «soarele  dreptăţii»...  «Lumină  fiind  Hristoase  luminează-mâ 
întru  tine»...  «Dătătoriule  de  lumină  Doamne  trimite  lumina  Ta 
şi  luminează  inima  mea»...  «Lumina  lui  Hristos  luminează  tu¬ 
turor».  Acestea  sunt  tot  atâtea  attibuţiuni  cari  privesc  nu  numai 
pe  Mântuitorul  Hristos  ca  fire  dumnezeiască  şi  omenească,  ci 
sub  cuvântul  lumină  ca  atribut,  înţelegem,  că  toată  activitatea, 
toate  minunile  săvârşite,  toate  învăţăturile  lui  Hristos  au  fost 
lumină,  pentrucă  «Isus  e  lumina  cea  mai  presus  de  toate  lumi¬ 
nile».  Că  de  fapt  lumina  simbolizează  pe  Mântuitorul  Hristos 
ne  dovedeşte  îndeajuns  şi  canonul  apostolesc  care  opreşte  pe 
creştin  a  duce  acest  simbol  la  altarul  păgânilor,  cari  nu  cred  în 
Hristos  şi  învăţăturile  lui.  «Dacă  vreun  creştin  ar  aduce  unt 
de  lemn  la  altarul  păgânilor  sau  in  sinagoga  Iudeilor,  în  sărbă¬ 
torile  lor,  sau  luminări  ar  aprinde  —  să  se  afurisiască». 2 

Fiind  pe  deplin  documentat  că  lumina  simbolizează  pe  Mân¬ 
tuitorul  Hristos,  materia  dm  care  se  produce  acea  lumină  încă 
trebue  să  fie  curată,  căci  jertfa  adusă  de  creştin  numai  atunci  e 
primită  când  inima  şi  jertfa  sunt  curate. 


1  Sirneon  Tesaloniceanul,  pag.  18S. 

2  Can.  71  apost 

Ce  priveşte  materia  din  care  e  a  se  fabrică  luminarea,  aceea 
e  ceara  curată  de  albine,  căci  aceasta  înfăţişează  curăţia  şi  ne- 
întinăciunea  jertfei  ce  se  aduce  Domnului. 

11. 

Dacă  cercetăm  bisericile  noastre,  vom  găsi,  ce  e  drept,  în 
fiecare  luminări,  dar  în  cele  mai  multe  locuri,  ba  aproape  fără 
excepţiune  luminările  ce  se  folosesc  sunt  fabricate  din  alte  sub¬ 
stanţe,  ca  parafină,  stearină,  săpun,  ceam,  său,  răşină  etc.  Prin 
folosirea  astorfel  de  luminări  se  păcătuieşte  contra  ideii  religioase, 
contra  sănătăţii  credincioşilor  şi  în  contra  podoabei  bisericilor. 
Aceste  luminări  produc  un  fum  nesuferit,  strică  aerul  în  biserică, 
nimicesc  odoare  şi  mai  presus  de  toate  interiorul  bisericii,  afu¬ 
mând  păreţii  şi  pictura  bisericei  «singurele  monumente  văzute  ale 
artei  strămoşeşti». 

Credincioşii  sunt  constrânşi  a  cumpără  luminări  dela  fabri¬ 
canţi  străini,  cari  necunoscând  ritul  şi  obiceiurile  bisericii  orto¬ 
doxe,  pun  în  vânzare  tot  felul  de  luminări,  numai  de  cele  bune 
nu.  Adevărat  este  că  luminările  fabricate  din  ceară  curată  sunt 
cu  mult  mai  scumpe  ca  cele  fabricate  din  alte  substanţe  şi  astfel 
fabricanţilor  le  convine  cu  mult  mai  bine  a  face  negoţ  cu  lu¬ 
minări  mai  ieftine,  ba  mulţi  nici  nu  au  în  depozit  luminări  de 
ceară  curată.  Câţi  bani  adună  aceşti  fabricanţi  străini  dela  cre¬ 
dincioşii  noştri  pentru  luminările  ce  duc  ia  biserică,  apoi  cât 
câştigă  revânzătorii  —  nici  imagina  nu  ne  putem. 

Sunt  puţine,  foarte  puţine  bisericile  noastre  ortodoxe  cari 
ard  numai  luminări  de  ceară  curată.  In  general,  în  parohiile  mai 
mici  se  aduc  Ia  biserică  puţine  luminări,  în  consecinţă  şi  aprind 
mai  puţine.  Cu  toate  acestea,  atât  în  parohiile  mari,  cât  şi  în 
cele  mici  bisericile  se  ruinează  în  interior  pe  urma  fumului  produs 
de  multele  sau  puţinele  luminări  falsificate.  Unde  se  ard  luminări 
mai  multe,  prin  introducerea  luminărilor  de  ceară  curată  s’ar  re¬ 
duce  încâtva  numărul  de  până  acum,  fiind  mai  scumpe  acestea, 
în  schimb  ar  fi  scutite  bisericile  de  fumul  neplăcut  şi  s’ar  con¬ 
servă  mai  bine  pictura  şi  alte  podoabe  interne.  Unde  se  ard  mai 
puţine  luminări,  introducând  luminările  de  ceară  curată  s’ar  obicinuî 
credincioşii  să  ducă  numai  de  cele  curate,  realizând  biserica  un 
cât  de  mic  câştig,  care  până  acuma  şi  aşa  nu-1  avea. 

Ici-colo  prin  stăruinţa  preoţilor  s’a  monopolizat  şi  Ia  noi 
vinderea  luminărilor  din  partea  bisericii,  chiar  şi  a  celor  falsi¬ 
ficate,  sau  numai  a  acelora,  realizând  biserica  un  profit  oarecare, 
augmentând  astfel  fondurile  parohiei,  sau  înfiinţând  altele  nouă 
cu  meniri  speciale,  ca  înfrumseţarea  bisericii  etc.  Prin  această 
procedură  scopul  ce-1  urmărim  e  numai  pe  jumătate  ajuns. 

III. 

Nu  numai  în  bisericile  noastre  de  aici  constatăm  cele  de 
mai  sus,  ci  şi  în  alte  biserici  ortodoxe.  In  România  rezolvarea 
acestei  chestiuni,  adecă  introducerea  luminărilor  de  ceară  curată, 
s’a  început  de  multă  vreme,  dar  abia  de  curând  s’a  putut  ajunge 
la  oareşcare  rezultat,  şi  acela  numai  în  parte.  Chestiunea  intro¬ 
ducerii  luminărilor  de  ceară  curată  în  biserica  ortodoxă  din  Ro¬ 
mânia  s’a  desbătut  mai  întâiu  în  sfântul  Sinod,  în  sesiunea  din 
1873.  In  sesiunea  din  anul  1874  sinodul  adoptă  un  «regulament 
despre  procurarea  luminărilor  de  ceară».  Redăm  câteva  puncte 
principale  din  acest  regulament: 

In  fiecare  judeţ  se  angajează  câte  un  fabricant  de  luminări, 
cu  îndatorire  de  a  procură  luminările  trebuitoare  la  toate  bise¬ 
ricile  din  judeţ,  luminările  vor  fi  fabricate  din  ceară  curată  şi 
fără  nici  o  amestecătură.  Preţul  atât  al  luminărilor  de  ceară  albă 
cât  şi  pentru  cele  de  ceară  galbenă  se  vor  fixă  prin  contract. 

Toţi  epitropii  bisericilor  vor  fi  datori  a  cumpără  luminările 
trebuitoare  Ia  biserici  numai  dela  fabricantul  contractant. 

Dacă  între  luminările  aduse  de  creştini  vor  fi  de  cele  false, 
de  alte  fabricaţiuni  şi  aprinzându-se  la  icoane  ar  produce  fum, 
s’ar  topi  sau  muia,  îndată  să  le  stingă  şi  să  se  lapede  ca  netreb¬ 
nice  şi  contrare  demnităţii  religiunii,  asemenea  jertfei  lui  Cain, 
pe  care  Dumnezeu  a  reprobat-o. 

Epitropii  bisericilor  sunt  datori  totdeauna  a  avea  Ia  sine  în 
depozit  tot  felul  de  luminări  ce  se  întrebuinţează  în  biserică  spre 
a  fi  la  dispoziţiunea  evlavioşilor  creştini,  procurate  dela  fabri¬ 
cantul  angajat  după  dispoziţiunile  de  mai  sus. 

Regulamentul  schiţat  a  rămas  pe  hârtie  numai,  fără  să  se 
ajungă  scopul  proiectat,  iar  chestiunea  introducerii  luminărilor 
de  ceară  curată  s’a  amânat  pe  multă  vreme.  Pentruce  nu  a  avut 
rezultatul  dorit  dispoziţiunile  de  mai  sus  vom  vedea  mai  târziu, 

deocamdată  să  urmărim  fazele  principale  prin  cari  a  trecui 
această  chestiune  în  România. 

Mai  târziu  s’a  ales  o  comisiune,  care  în  principiu  a  decis 
«înfiinţarea  monopolului  atât  pentru  fabricarea  cât  şi  pentru  vân¬ 
zarea  luminărilor  bisericeşti»,  stabilind  şi  locui  pentru  două  fa¬ 
brici,  la  două  mănăstiri.  Eventualul  venit  curat  să  serviască  la 
salarizarea  servitorilor  bisericeşti.  Toată  lumea  s’a  însufleţit  şi  a 
aprobat  înfiinţarea  monopolului.  Unii  vedeau  în  înfiinţarea  mo¬ 
nopolului  profitul  curat  din  care  s’ar  putea  binişor  ajutoră  preo- 
ţimea;  alţii  vedeau  redeşteptarea  culturei  albinelor  punând  pe 
preoţi  în  poziţiunea  de  a  se  ocupă  ei  singuri  cu  vechea  şi  dră¬ 
gălaşa  lor  prisacă  sau  stupină  şi  a  propagă  apicultura  între  eno¬ 
riaşii  lor;  unii  găsiau  în  înfiinţarea  monopolului  o  îmbunătăţire 
morală  a  clerului,  fiindcă  va  da  de  lucru  nu  numai  preoţilor,  dar 
mai  ales  monahilor  şi  monahiilor;  alţii  iarăş  aşteptau  cu  drept 
cuvânt  ca  prin  monopolizarea  luminărilor,  pe  viitor  vor  fi  scutite 
bisericile,  pictura,  odoarele  etc.  de  ruina  ia  care  sunt  expuse  prin 
fumul  produs  de  luminările  falsificate;  în  fine  chiar  şi  pentru 
credincioşi  va  fi  un  bine,  fiind  cruţaţi  de  a  respiră  aerul  nesă¬ 
nătos  produs  de  luminările  de  până  acum. 

Prin  înfiinţarea  monopolului  propus  de  comisiune,  vechii  fa¬ 
bricanţi  de  luminări  îşi  vedeau  existenţa  periclitată  şi  astfel  au 
înaintat  jalbe  la  minister,  unii  cerând  ca  statul  să  le  răscumpere 
spesele  avute  cu  introducerea  diferitelor  maşinării  şi  alte  multe, 
încât  înfiinţarea  monopolului  a  rămas  chiar  până  în  ziua  de  a- 
stăzi  numai  o  dorinţă  şi  totodată  singurul  mijloc  eficace  de  a 
rezolvă  chestiunea  aceasta  atât  de  importantă. 

Rezolvarea  introducerii  luminărilor  de  ceară  curată  într’o 
formă  mulţămitoare  şi  ducătoare  la  scop  ar  fi  fost  mai  uşoară 
în  România,  întrucât  biserica  e  ajutorată  de  stat  şi  astfel  şi  în 
această  chestiune  financializarea  din  partea  statului  nu  ar  fi  în¬ 
tâmpinat  atâtea  greutăţi. 

Felul  cum  astăzi  se  purcede  nu  va  puteâ  fi  nicicând  mul- 
ţămitor.  Fapt  e,  că  astăzi  în  România  e  permis  a  se  arde  în  bi¬ 
serici  numai  luminări  de  ceară  curată,  acestea  însă  se  pot  pro¬ 
cură  de  credincioşi  dela  orice  fabrică  sau  negustor,  şi  întrucât 
preotul  ar  constată  că  nu  sunt  curate,  le  poate  respinge.  In  faptă 
constatarea  aceasta  e  foarte  grea  şi  câştigul  ce  i-ar  fi  putut  re- 

alizâ  biserica  prin  monopolizare,  astăzi  întră  tot  în  punga  dife¬ 
riţilor  fabricanţi,  cari  întroduc  în  luminările  de  ceară  5 — 20% 
parafină,  fără  nici  o  mustrare  de  conştiinţă  sau  teamă  de  a-i  află. 

Dovadă  eclatantă  pentru  cele  afirmate  ne  este  ordinul  cir¬ 
cular  dat  în  anul  1913  de  1.  P.  S.  mitropolit  primat  al  Româ¬ 
niei,  în  care  zice:  «Având  în  vedere  că,  cu  tot  controlul  ce  se 
face  pe  baza  legilor  şi  regulamentelor  trecute  şi  actuale,  ca  lu¬ 
minările  de  ceară  să  nu  mai  fie  falsificate  pentru  cultul  nostru 
ortodox,  totuş  traficanţii  se  strecoară  în  diferite  chipuri  şi  merg 
înainte  cu  fabricarea  luminărilor  false  —  cum  se  vede  din  adresa 
domnului  ministru  al  cultelor,  care  numai  în  interval  de  5  luni 
a  pronunţat  175  decizii  de  condamnare  contra  negustorilor  ne¬ 
cinstiţi».  In  ordinul  circular,  mitropolitul-primat  stăruie  ca,  unde 
e  posibil,  mai  bine  să  se  introducă  lumina  electrică,  cu  adausul 
că  «simbolul  cel  vechiu  adecă  luminările  de  ceară  curată  să  nu 
lipsiască  în  nici  un  chip  din  biserici  şi  anume  dela  sfântul  altar, 
dela  sfânta  masă,  dela  sfântul  jertfelnic  şi  dela  catapiteasmă». 
Dacă  în  România  unde  statul  prin  legi  speciale  stă  şi  în  această 
privinţă  în  ajutorul  bisericei  şi  totuş  se  fac  transgresiuni,  ne  putem 
închipui  ce  e  la  noi  şi  cum  se  falsifică  nu  luminările  de  ceară  — 
căci  de  acelea  nu  sunt  —  ci  cele  deja  falsificate!1 

Chestiunea  introducerii  luminărilor  de  ceară  curată  în  Ro¬ 
mânia  şi  ori  şi  unde,  se  poate  rezolvă  numai  dacă  se  declară 
monopolul,  înfiinţând  lângă  episcopii  sau  la  mănăstiri  fabrici,  iar 
în  biserici  să  nu  fie  permis  de  nicăiri  a  duce  luminări,  ci  numai 
de  cele  procurate  de  biserică,  fiind  provăzute  cu  sigilul  de  lipsă. 
In  cazul  acesta  e  exchisă  orice  falsificare,  iar  câştigul  ce  ar  re¬ 
zulta,  care  prin  monopolizare  e  sigur,  s’ar  putea  folosi  Ia  multe 
din  trebuinţele  bisericii. 

Biserica  ortodoxă  din  Rusia  a  rezolvat  chestiunea  aceasta 
cu  riîult  mai  practic.  Monopolul  introdus  în  Rusia,  în  ce  priveşte 
luminările  de  ceară  curată,  există  de  peste  o  sută  de  ani,  se  ad¬ 
ministrează  de  biserică  şi  este  ocrotit  prin  legi  imperiale.  In  Rusia 
nu  este  oprit  comercianţilor  angrosişti  a  speculă  cu  ceară  brută, 
ci  este  oprit  a  speculă  în  detail  cu  vânzarea  luminărilor  trebu¬ 
itoare  în  serviciile  bisericeşti.  Cine  voieşte  să  ducă  luminări  la 


1  Vezi  Bis.  ort.  a.  XXVI,  p.  1171  şi  1247. 

biserici,  trebuie  să  Ie  cumpere  dela  biserică,  unde  epitropia  are 
totdeauna  depozitul  necesar  de  luminări,  de  orice  mărime  se 
cere  după  uzul  bisericii.  Fiecare  episcopie  întreţine  o  fabrică  de 
luminări  şi  împarte  Ia  bisericile  din  eparhie,  solvind  epitropia 
bisericilor  preţul  luminărilor.  Epitropiile  bisericeşti  pun  în  vân¬ 
zare  acele  luminări  şi,  isprăvindu-le,  procură  altele  dela  fabrica 
episcopiei.  Epitropia  vinde  luminările  cu  un  mic  profit  faţă  de 
cum  le  plăteşte  la  episcopie.  Resturile  ce  rămân  din  luminările 
ce  se  ard,  se  duc  înapoi  la  fabrică  şi  în  raport  cu  cantitatea  lor, 
primesc  tot  atâtea  chiiograme  de  luminări  întregi.  Acesta  ar  fi 
cel  dintâiu  avantaj  şi  câştig  pentru  biserici.  Al  doilea  câştig  este 
că  au  Ia  dispoziţie  numai  luminări  de  calitate  bună.  O  parte  din 
câştigul  realizat  atât  de  fabrică  cât  şi  de  bisericile  parohiale  se 
administrează  la  centru  pentru  augmentarea  fondului  general  bi¬ 
sericesc,  restul  din  câştig  se  foloseşte  pentru  întreţinerea  bise¬ 
ricilor  parohiale.  Ne  putem  închipui  pe  lângă  câştigul  moral  — 
aceasta  fiind  ţinta  noastră  —  ce  profit  material  rezultă  pentru 
număroasele  biserici  din  Rusia  din  monopolul  introdus  în  forma 
descrisă. 

Uzul  de  a  vinde  luminări  în  biserici,  e  vechiu  în  biserica 
Răsăritului.  Există  la  Greci,  Ia  Bulgari,  la  Sârbi  sub  numirea  de 
Pangar.  El  constă  în  aceea,  că  capetele  de  luminări  ce  se  con¬ 
sumă  în  biserici,  fie  cumpărate,  fie  aduse  ca  prinos,  se  schimbă 
la  fabricanţii  de  luminări  şi  în  locul  lor  primesc  altele  întregi, 
cari  cu  ceva  spor  la  preţ  se  vând  iarăş  spre  trebuinţe  reli¬ 
gioase.  Luminările  de  ceară  întrebuinţate  atât  în  România  cât 
şi  în  Rusia  se  deosebesc  de  alte  luminări  chiar  şi  în  privinţa 
formei  —  spre  deosebire  de  luminările  ce  le  folosesc  alte  bi¬ 
serici  străine  de  ritul  nostru.1 

IV. 

Dorind  a  introduce  si  în  bisericile  noastre  luminările  de 
ceară  curată,  va  trebui  să  ţinem  seamă  şi  să  ne  orientăm  după 
felul  cum  s’a  urmat  cu  deslegarea  acestei  chestiuni  în  bisericile 
ortodoxe  din  România  şi  Rusia.  Am  văzut  că  în  ce  priveşte  Ro¬ 
mânia,  lăsându-i-se  creştinului  deplină  libertate  a  aduce  luminări 
de  ori  şi  unde,  cu  condiţiunea  ca  să  fie  de  ceară  curată  şi  ne- 

1  Bis.  ort.  a  XII.  p.  584. 

putându-se  controla  pe  cale  directă  fabricarea  acelora,  scopul 
intenţionat  s’a  putut  ajunge  numai  în  parte,  deşi  un  fapt  trebuie 
să  nu-1  perdem  din  vedere,  că  în  România,  în  asemănare  cu  îm¬ 
prejurările  noastre,  statul  e  mâna  dreaptă  a  bisericii  şi  că  toate 
deciziunile  luate  de  sfântul  Sinod  chiar  şi  în  alte  privinţe  de  ordin 
secundar,  în  executarea  lor  biserica  e  sprijinită  direct  de  puterea 
executivă  a  statului. 

In  Rusia  s’au  apropiat  de-a  binele  de  rezolvarea  norocoasă 
a  acestei  chestiuni,  pentrucă  o  condiţie  sine  qua  non  este,  numai 
monopolizarea  din  partea  bisericii. 

La  noi  introducerea  luminărilor  de  ceară  curată  şi  fabricarea 
acelora  va  da  de  alte  greutăţi,  cari  nu  le-am  aflat  în  bisericile 
din  România  şi  Rusia.  La  noi  nu  vom  întimpinâ  opunere  din 
partea  fabricanţilor,  întru  cât  nu  avem  nimic  comun  cu  ei,  nu 
avem  contracte  şi  nici  consideraţie  deosebită  nu  putem  avea, 
întru  cât  aproape  toţi  sau  chiar  toţi  sunt  străini  de  credinţa  şi 
naţionalitatea  noastră. 

Constatăm  şi  la  acest  loc  ca  o  urmare  firească  a  celor  ară¬ 
tate  până  aci  că,  dorind  a  introduce  în  bisericile  noastre  lumi¬ 
nări  de  ceară  curată,  aceasta  se  poate  ajunge  numai  monopoli¬ 
zând  biserica  însăşi  fabricarea  acelora.  Se  înţelege  de  sine,  că 
mai  întâiu  va  trebui  prin  oameni  chemaţi  a  adună  toate  datele 
necesare  din  cari  apoi  se  va  putea  calcula  până  în  amănunte, 
dacă  de  fapt  se  rentează  sau  nu  monopolizarea  din  partea  bi¬ 
sericii. 

Preaveneratul  Consistor  arhidiecezan  dorind  a  rezolvă  no¬ 
rocos  această  chestiune,  va  trebui  să  ordone  adunarea  mai  multor 
date  necesare,  ca  bază  a  continuării  a  acestei  afaceri.  Având 
la  dispoziţie  numărul  bisericilor  ortodoxe  din  întreaga  mitro¬ 
polie  —  pentru  cazul  că  s’ar  luă  în  combinaţie  şi  diecezele, 
ceeace  ar  fi  şi  mai  corect,  —  de  circa  2000,  prin  organele  sub¬ 
alterne  în  formă  de  chestionar  să  se  adune  dela  toate  bisericile 
următoarele  date:  1.  Numărul  chilogramelor  de  luminări,  câte  se 
ard  anual  sau  media  a  3  ani,  luându-se  minimul  posibil.  2.  Cât 
costă  aceste  luminări?  3.  Cât  venit  are  biserica  din  vinderea  re¬ 
sturilor  de  luminări?  4.  Cât  venit  are  biserica  şi  de  câţi  bani 
procură  anual  luminări  în  cazurile  unde  însăşi  le  cumpără  şi  le 
vinde?  5-  Ce  cred  preoţii  şi  comitetele  parohiale:  s’ar  rentă  mo- 

nopolizarea  şi,  în  cazul  înfiinţărei  unei  fabrici,  sunt  aplicaţi  a  sub¬ 
scrie  acţii  pentru  adunarea  capitalului  necesar  şi  circa  cât? 

Având  aceste  date  şi  altele  de  cari  ar  fi  încă  lipsă,  să  se 
constate  prin  oameni  de  specialitate  în  fabricarea  luminărilor,  cât 
ar  costă  instalarea  unei  fabrici  cu  tot  ce  se  cere,  cu  ce  preţ  s’ar 
putea  vinde  de  fabrică  luminările,  şi  cât  s’ar  recere  în  ce  priveşte 
financializarea  acestei  intreprinderî.  Toate  calculaţiunile  să  fie  cât 
se  poate  de  reale,  exagerările  sunt  cu  urmări  fatale  în  întreprin¬ 
deri.  Financializarea,  in  caz  de  monopolizare,  e  posibilă  pe  două 
căi:  sau  s’ar  adună  capitalul  necesar  prin  subscriere  de  acţiuni 
din  partea  bisericilor  şi  a  preoţilor  şi  a  altor  factori  chemaţi,  sau  una 
din  institutele  noastre  ar  pune  la  dispoziţie  capitalul  necesar,  fie  în¬ 
treg  sau  numai  o  parte.  Ne  cugetăm  în  primul  loc  la  banca  «Lumina»- 

Chestiunea  introducerii  luminărilor  de  ceară  curată,  precum 
şi  monopolizarea  din  partea  bisericii  ar  trebui  dată  unei  comi- 
siuni  care,  în  frunte  cu  un  om  de  specialitate,  să  se  ocupe  amă¬ 
nunţit,  ca  nu  cumva  în  urmă  să  regretăm  pasul  făcut.  Această 
comisiune  sau  P.  V.  Consistor  ar  putea  apoi  trimite  câţiva  preoţi 
în  România  ca  să  studieze  cum  sunt  fabricile  lor,  cum  se  ma¬ 
nipulează,  făcând  un  raport  amănunţit,  după  care  să  ne  putem 
orienta.  Personalul  de  lipsă  la  fabricarea  luminărilor  şi  pentru 
conducerea  agendelor  împreunate  cu  această  afacere  s’ar  putea 
recrută  din  preoţii  disponibili  d.  e.  văduvi  şi  alţii,  apoi  din  elevii 
seminariilor  noastre. 

Am  ajuns  cu  cele  până  aci  zise  la  partea  ultimă  şi  anume: 
introducând  luminările  de  ceară  în  bisericile  noastre  şi  monopo¬ 
lizând  vinderea  acestora  în  forma  amintită  mai  sus,  care  ar  fi 
profitul  moral  şi  material? 

Rezultatul  moral  l-am  amintit  la  început  şi  cred  că  nu  mai 
e  lipsă  să  insist  mai  deaproape,  doar  atâta  că  prin  introducerea  lu¬ 
minărilor  de  ceară  curată  am  îndeplini  în  primul  rând  prescrisele 
bisericii  noastre,  a  canoanelor  şi  ritului,  delăturând  jertfa  necu¬ 
rată;  am  cruţa  monumentele  de  artă,  odoarele,  pictura  şi  tot  ce 
avem  mai  scump  în  bisericile  noastre;  am  cruţă  sănătatea  cre¬ 
dincioşilor  şi  preoţilor;  mai  departe  am  avea  de  unde  procură 
luminări  de  ceară,  căci  astăzi  nu  şti  unde  să  te  adresezi.  Chiar 
şi  în  biserica  catedrală  din  Sibiiu,  unde  avem  o  pictură  atât  de 
frumoasă  şi  alte  multe  obiecte  de  mult  preţ,  nici  chiar  cele  câ- 

teva  luminări  ce  se  aprind  nu  sunt  din  ceară  curată,  neavând 
de  unde  să  se  procure. 

Ce  priveşte  profitul  material  nici  acesta  nu  ar  fi  puţin.  Pe 
lângă  o  bună  şi  cinstită  administrare,  am  toată  speranţa  că  s’ar 
renta  monopolizarea  prin  înfiinţarea  unei  fabrici.  Fiecare  biserică 
ar  procură  dela  fabrică  o  cantitate  oarecare  de  luminări,  solvind 
preţul  anticipativ  din  fondul  bisericii,  le-ar  vinde  prin  epitropie 
cu  ceva  crescământ  după  împrejurările  locale.  Crescământul  acesta 
ar  fi  primul  câştig  material  pentru  biserică,  al  doilea,  biserica  ar 
trimite  înapoi  la  fabrică  resturile  de  luminări,  primind  în  schimb 
tot  atâtea  chilograme  de  luminări  întregi,  acestea  le-ar  vinde  mai 
departe  realizând  un  profit  destul  de  frumos.  Am  cunoştinţă  că 
ici-colo  s’a  făcut  încercări  de  unele  biserici  monopolizând  vân¬ 
zarea  luminărilor  de  parafină  şi  stearin,  adecă  biserica  le  cum¬ 
pără  şi  le  vinde  ceva  mai  scump,  iar  credincioşii  sunt  obligaţi  a 
luă  luminări  numai  dela  biserică.  In  felul  acesta  în  decurs  de 
câţiva  ani  s’a  adunat  sume  frumoase  pentru  înfrumseţarea  bisericii. 

Cu  profitul  ce  ar  realiză  bisericile  noastre,  pot  augmentă 
sau  fondul  bisericii,  sau  înfiinţând  noi  fonduri  ca,  de  înfrumseţare, 
de  salarizare  a  servitorilor  bisericii  etc.  după  trebuinţele  locale, 
în  fine  sunt  prea  multe  lipsurile  şi  prea  mare  sărăcia,  ca  să  nu 
avem  ce  face  cu  eventualul  profit. 

In  cazul  înfiinţării  unei  fabrici  de  luminări  de  ceară,  toate 
bisericile  ar  fi  obligate  a  introduce  şi  a  le  procura  numai  dela 
fabrica  episcopiei.  Pe  lângă  o  studiere  temeinică  a  chestiunii  şi 
prin  un  interes  din  partea  tuturora,  monopolizarea  şi  înfiinţarea 
unei  fabrici  de  luminări  de  ceară  curată,  ar  fi  o  binefacere  mo¬ 
rală  şi  materială. 

Ar  fi  bine  ca  şi  alţi  preoţi  să-şi  spună  părerea  în  chestiunea 
aceasta.  Etnilian  Cioran , 

preot. 


Cu  veneratiune  mă  proştern  înaintea  figurei  Tale  nobile,  Tu  capul 
şi  întemeietorul  unei  împărăţii  cu  scopuri  atât  de  mari,  cu  principii  atât 
de  simple  şi  vii,  cu  motive  atât  de  puternice  şi  de  un  cuprins  atât  de 
larg,  încât  sfera  acestei  vieţi  pământeşti  îi  apare  prea  îngustă.  Nicăiri  nu 
întâlnesc  în  istorie  o  astfel  ds  revoluţie,  care,  trezită  în  linişte  şi  propa¬ 
gată  prin  mijloace  atât  de  slabe  în  mod  minunat,  a  avut  efecte  încă  ne¬ 
prevăzute  pretutindenea  pe  pământ. 

Herder,  Ideen  zur  Philosophie  der  Geschichte  der  Menschheit. 

EPISCOPUL  UNJT  AL  ARADULUI  IOANICHIE  MAR- 

TINOVICI  1710-1721. 

Timpul  când  s’a  aşezat  primul  episcop  ortodox  în  Arad  şi 
cine  a  fost  acel  episcop,  din  lipsa  de  documente  azi  nu  se  poate 
încă  ştî  cu  deplină  siguranţă. 

Unii  ţin,  că  episcopul  sârbesc  al  Timişorii,  Isaia  Diacovici, 
de  vremece  până  la  anul  1716  Timişoara  eră  în  mâna  turcilor,  re¬ 
zidă  la  Becicherecul-mare  şi  la  1706  şi-a  mutat  sediul  la  Arad. 

Mai  verosimilă  e  părerea  ceior  cari  susţin, 1  că  primul  episcop 
oxtodox  cu  locuinţa  în  Arad,  a  fost  Ioanichie  Martinovici.  Acesta 
a  episcopii  în  intervalul  dintre  1710 — 1721.  El  e  cunoscut  şi  sub 
numele  de  botez  Dionisie.  La  popor  e  cunoscut  sub  numirea 
scurtă,  de  vlădica  « Ionică ». 

Înainte  de  a  îmbrăţoşâ  unirea  se  dovedise  ca  inimos  prelat 
ortodox.  Din  o  anchetă,  ţinută  după  tot  formalismul  ia  16  Fe¬ 
bruarie  1750,  aflăm  că  partidul  uniţilor  pe  Ia  1712  îşi  acaparase 
biserica  din  Velenţa.  După  lungi  şi  repetate  încercări  în  sfârşit 
ortodocşii  îşi  acvirează  un  intravilan  şi  o  modestă  casă,  lângă 
valea  Peţa,  pentru  lipsurile  lor  sufleteşti.  Arhiereul  Martinovici 
vesel  şi  numai  de  atâta  ispravă,  grăbeşte  încă  în  aceiaş  an  (1712) 
la  Velenţa  (Katonavâros,  Ujvâros,  Răczvâros,  Olaszi)  spre  a  bi¬ 
necuvânta  în  persoană  noua  casă  de  rugăciune. 

Protopopul  mare  loan  Pap  din  Oradea  a  intervenit  îndată 
ia  scaunul  episcopiei  latine,  de  care  se  ţineau  pe  acel  timp  românii 
uniţi,  şi  Mihai  Kebell,  locotenentul  episcopului  latin,  izgoneşte  pe 
Martinovici  din  Oradea  catolică,  iar  pe  «sârbii  şi  grecii»  lui 
Martinovici,  îi  globeşte  cu  12  până  la  20  ft. 2 

Trebue,  că  şi  profesorul  Grama  din  Blaj, 8  tot  numai  la  aceşti 
doi — trei  ani  dela  începutul  păstorirei  lui  Martinovici  se  raportase 
când  susţinea  în  1884,  că  Martinovici  a  turburat  şi  în  conţinu 
a  desmântat  pe  românii  bihoreni  dela  unire;  pentrucă  se  ştie 
pozitiv,  că  în  anul  1733,  în  capela  fortăreţii  Orăzii-mari  episcopul 
arădan  a  făcut  mărturisirea  credinţii  catolice. 

Un  document  latinesc  scris  pe  la  3758,  de  preotul  din  Cordău, 
Grigorie  Csiliaghâzy,  (acesta  a  fost  mai  nainte  preot  latin  şi  de 
silă,  împreună  cu  alţii,  a  trebuit  să  treacă  la  ritul  român 4  atestă, 

’  Făbian  Gâbor  *Aradvărmegye  leirâsa»  Buda  1835  I.  p.  133.  Pesty  Frigyes  «Szo- 
renyi  bânsâg»  I  354. 

2  Arhiva  comitatului  Bihor  Nr.  2,  fascicolo  Vil,  anul  1749,  în  «Răvaşul»,  Cluj  1909 
p.  490  cu  nota  7  şt  «Cultura  Creştină»,  Blaj  1914  p.  309—310,  cu  nota  !  de  Steî.  Tăşiedan. 

3  Dr.  Alexandru  Grama  «Istoria  bisericii  româneşti  unite  cu  Roma».  Blaj,  1884 
pag.  163. 

4  «Cultura  Creştină»  1.  c.  pag.  262  şi  269. 

că  a  existat  «scrisoarea  mânei  lui  Martinovici,  de  dato  26  De¬ 
cemvrie  1714,  în  carea  numitul  episcop,  chiamă  de  mărturie  pe 
preasfânta  şi  nedespărţită  Treime  şi  toate  corurile  îngereşti,  că 
dacă  i- ar  stă  în  putinţă  în  răstimp  de  o  zi  i-ar  aduce  pe  toţi  shis- 
maticii  în  sinul  sfintei  Biserici». 

Tot  în  această  hârtie  întreabă  Martinovici  pe  Kebell  ce  sumă 
voeşte  să-i  acoarde  dela  comunităţile  bisericeşti  şi  dela  preoţi. 1 

Conform  tipicului  bisericii  catolice,  nou  convertitul  arhiereu, 
avea  să  fie  deslegat  de  censurile  şi  pedepsele  bisericeşti,  drept 
aceea  papa  Clement  al  XI,  prin  rescriptul  său  din  27  Maiu  1715, 
încredinţează  pe  primatul  din  Strigon,  principele  August  de  Sa- 
xonia, 2 *  ca  personal,  ori  prin  un  delegat  să  împliniască  acest  ce¬ 
remonial.  Primatul  a  delegat  apoi  pe  vicariul  Kebell. 8 

Altcum  cu  un  an  încă  înainte  de  asta,  Kebell,  cu  scrisoarea 
sa  din  24  Iunie  1714  înştiinţase  deja  pe  stăpânul  său  Emeric 
comite  de  Csâky,  nou  numitul  episcop  al  Orăzii,  care,  ca  neîn¬ 
tronat,  petrecea  la  Szepesmindszent,  cumcă  Ionică  Martinovici 
episcopul  Aradului  a  primit  unirea.  4 

In  19  Iulie  1725,  canonicul  Paul  Lăszîo,  arhidiaconu!  die¬ 
cezei  latine  Orăzii-mari,  pentru  enoriaşii  de  rit  grecesc,  promo¬ 
vând  episcopului  cardinal  Csâky,  sumarul  vizitelor  canonice,  fă¬ 
cute  Ia  anii  1724  şi  1725,  în  comitatul  Bihorului,  referează  în  acel 
act,  că  Martinovici,  s’a  unit  pe  ascuns  «Episcopus  Aradiensis 
fonyika  clancularie  unitus. 5 * 

Cu  privire  la  motivul  şi  sinceritatea  trecerii  lui  Martinovici, 
scriitorii  nu  se  unesc  în  păreri. 

Analele  contimporane  manuscripte  ale  iezuiţilor  din  provinţa 
Austriei,  ia  anul  1720  au  fixat  următoarele: 

« . şi  mare  mângăere  a  adus  acelaş  misionar  al  no¬ 

stru,  reverendisimului  domn  loanichie  Martinovici,  episcop  unit 
al  bisericii  orientale  de  rit  grecesc  al  Ineului  şi  Aradului,  carele 
cu  onoare  mare  şi  cu  multă  bunăvoinţă  a  primit  pe  părintele; 
l’a  consultat  despre  întrebările  mai  de  căpetenie  ale  credinţei, 
destăinuindu-i  toate  secretele  şi  i-a  primit  explicările  înţălepte 
din  teologie,  l  a  cuprins  mare  bucurie,  că  a  dat  în  sfârşit  peste 

1  in  Arhiva  epp.  unit  din  Oradea  ia  Nr.  280  se  află  scrisoarea  lui  Csiliaghăzy 
Miscellanea  pag.  163—174  «Răvaşul»  I.  c.  pag.  490  nota  6  şi  pag.  491, 

‘  Nilles  «Svmbolae».  voi.  II.  Oeniponte  1885  pag.  604. 

s  «Răvaşul»  1.  c.  451,  !a  Tăşiedan  e  dtul  bulei  29  Maiu  1715, 

4  Hârtia  lui  Kebeli  in  Arhiva  parohială,  respective  episcopală  din  Szepesminden- 
szent  Vil — 289,  Bunyitay  Vince  «Biharmegye  olâhjai  s  a  vallus  unio»  Budapest  1892  pg. 
46  cu  nota  2. 

5  Sumarul  în  arhiva  epp.  latin  din  Oradea-mare  «Visitatio  ecclesiarum  1725  Bu¬ 

nyitay  1.  c.  45 — 46. 

bărbatul,  căruia  îi  poate  încredinţa  atât  privilegiile  neamului  său, 
cât  şi  ritul  şi  sprijinul  unirii. 

Multe  năcazuri  a  suferit  acest  episcop  din  partea  alor  săi 
schismatici  răbeli,  tot  într’una  i-a  fost  vieaţa  primejduită  şi  a  dus 
lipsa  celor  ce  se  ţin  de  casă,  numai  de  aceea,  pentrucă  e  unit. 
Dar  s’a  însufleţit  având  mare  speranţă  în  Dumnezeu  şi  reco 
mendat  eminentisimului  domn  general  din  Arad  baron  liber  de 
Kosa,  acum  respiră,  bucurându-se  de  protecţia  lor;  vădită  dovadă, 
că  virtutea  se  poate  asupri,  dar  nu  se  poate  nimici;.1 

Mihai  Munteanu,  fost  secretar  episcopesc  la  Vulcan,  în  scurta 
sa  istorie  a  diecezii  Orăzii-mari,  publicată  în  şematismul  diecezan 
din  1845,  apoi  din  1864,  susţine, 2 * *  că  «Martinovici  singur  numai 
de  aceea  a  mărturisit  credinţa  catolică,  ca  să  aibă  prilej  a  trage 
la  sine  pe  românii  supuşi  episcopului  latin  al  Orăzii-mari  şi  că 
Martinovici  a  fost  unit  numai  la  aparenţă  (ad  speciem)  ce  se 
probează  cu  aceea,  că  acest  Martinovici  a  fost  tolerat  şi  pe  mai 
departe  în  episcopatul  arădan  şi  apoi  un  alt  urmaş  al  lui  episcop 
neunit  arădan  Vichentie  loanovici,  în  puterea  succesiunii,  a  pre¬ 
tins  să  deprinză  şi  el  acea  jurisdicţie  în  comitatul  Bihorului,  pe 
care  a  avut-o  antecesorul  episcop  Martinovici  prin  care  fapt  alui 
Martinovici,  s’a  pricinuit  în  comitatul  Bihor  schisma  românilor 
dela  biserica  romano-catolică».  * 

Tot  de  aceasta  socotinţă  e  şi  episcopul  Dr.  Szilâgyi.*  Dar 
îi  combate  episcopul  Şaguna,  ţinându-1  pe  Martinovici  «mic  la 
suflet  şi  slab  în  convingerea  sa  religioasă». 5 

Lui  Şaguna  îi  secundează  şi  d-1  Tăşiedan,  dar  nu  se  pronunţă 
răspicat.  Pare  însă,  că  totuş  ar  înclină  în  partea  celor  cari  ţin 
trecerea  de  sinceră:  «neaflând  încă  vremea  potrivită  pentru  de  a 
aduce  şi  pe  ceialalţi  arădani  şi  bihoreni  la  unire,  a  tăcut  şi  în 
tăcerea  asta  la  ajuns  moartea,  zădărnicindu-i  toate  planurile». 6 

Scriitorul  ungur7  şi  cel  din  «Revista  Teologica»8,  nu  se  de¬ 
clară  în  nici  o  direcţiune.  Eu  încă  sunt  aşa,  nu  ştiu  gâci  adevărul. 

1  Nilles  ihidinem  604  în  versiunea  română  a  «Revistei  Teologicei,  Sibiiu  II  1908 

pag.  201.  Manuscriptul  e  în  Viena  în  biblioteca  palatina  Nr.  12,  162.  Secţia  nu  e  in- 

denticatâ. 

1  Că  Muntean  e  auctorul  şi  nu  Dr.  Jos.  Szilâgyi  epp.  Orăzii  cum  credea  Nilles 
ibid  604,  dovedeşte  Petru  Maior  Ja  Cipar  «Acte  şi  Fragmente*  Blaj  1855  pag.  163,  164 
şi  169.  Muntean  a  fost  multă  vreme  prof.  de  filozofie  în  Blaj,  «şi  neputând  acolo  nici 
o  mângâere  nădăjdui,  după  multa  sa  scolastică  trudă,  trecu  la  Oradea-mare».  La  Oradea 
lui  Vulcan  se  oplozau  pe  vremi  toţi  năpăstuiţii. 

5  «Schesmatimus»  din  anul  1864,  pag.  15 — 16. 

*  losif  Pap  Selăjan  «Scurtă  istorie  a  credinţii  românilor».  Blaj,  1845  pag.  54 — 55. 

5  Andreiu  baron  de  Şaguna  «Istoria  bisericii  ortodoxe»,  Sibiiu  1860.  Tom.  II  pag. 
222,  în  ediţia  germană  pag.  153 — 154. 

u  «Râvaşui»  1909  pag.  491. 

1  Bunyitay  o.  c.  46. 

s  «Rev.  Teologică»,  1.  c.  pag.  2(,0. 

Trebuie  descoperiri  nouă  spre  a  se  putea  formă  o  judecată  fun¬ 
dată.  Dar  şi  până  atunci,  e  şi  rămâne  cert,  că  unirea  lui  Marti- 
novici  s’a  făcut  pe  ascuns  şi  că  cu  dânsul  s’au  unit  preoţi  şi 
popor  mult,  pe  cari  Martinovici  i-a  încredinţat  episcopului  şi  vi- 
cariului  din  Oradea-mare.1  O  bună  vreme  apoi  lumea  din  afară 
n’a  avut  nici  o  cunoştinţă  despre  această  trecere.  Numai  în  chipul 
acesta  ne  putem  explică  faptul  istoric,  că  Martinovici,  cât  timp  a 
vieţuit  (f  25  Oct.  1721)  nu  a  fost  înlocuit  cu  alt  episcop. 

La  ordinul  consiliului  locutenenţial  din  14  Iulie  până  in  25 
August  1727,  s’a  ţinut  la  faţa  locului  o  anchetă,  în  cauza  turbu- 
rărilor  bisericeşti  din  cuprinsul  «ţării  Bihorului».  S’a  luat  inte¬ 
rogatorul  alor  28  preoţi  şi  2 — 3  laici.2 * 

Din  depunerile  mai  multora  aflăm,  că  Martinovici  a  hirotonit 
la  Arad  întru  presbiteri  pe:  Teodor  Popa  din  Ghetea;  acestuia 
protopopul  său  nu  a  voit  să-i  dea  voie  să  călătoriască  la  Arad 
spre  a  fi  hirotonit. 

In  scurt  timp  după  aceasta  Mihai  Pap  din  Soldobaj,  cu  în¬ 
voirea  vicariului  Kebell,  încă  a  mers  la  Martinovici  în  Arad,  unde 
fu  sfinţit  întru  presbiter. 

Anul  sfinţirii  nu  se  poate  şti.  Atâta  se  ştie  însă,  că  nu  cu 
mult  înainte  de  1719,  când  fu  hirotonit  Petru  Pap  din  Popeeşti 
şi  alţi  12  inşi. 8 

E  de  remarcat  că  Mihai  Pap  mai  înainte  a  fost  sfinţit  întru 
presbiter  de  episcopul  ortodox  român  din  Marmatia,  Dosoftei 
Teodorovici.  Martinovici  însă  nu  a  voit  să  admită  valabilitatea 
unei  astfel  de  hirotoniri.  Mihai  Pap,  când  fu  a  douaoară  sfinţit 
întru  iereu,  eră  şi  a  douaoară  căsătorit,  drept  aceea,  cum  însuşi 
spunea,  a  plătit  pentru  sfinţire  lui  Martinovici  100  fl.  Mihai  Pap 
(Popovici)  când  s’a  ţinut  ancheta  din  1727,  avea  vârsta  de  34 
ani  şi  cu  dela  sine  putere  s’a  ridicat  de  protopop  al  Luncei. 4 
A  fost  un  om  plin  de  tot  felul  de  vicii  mari  şi  din  samă  afară 
arbitrar. 

In  cele  din  urmă  a  fost  lipsit  de  protopopie  în  meetingul 
din  Szeltâllo,  la  Ianuarie  1727  şi  apoi  trecut  la  unire. 5 

Precum  peste  tot  în  istoria  frământărilor  confesionale  din 
Bihor,  aflăm  adeseori  documente  cari  se  contrazic,  aşâ  şi  referitor 


1  Nic.  Firu  «Biser.  ort.  română  din  Bihor  în  luptă  cu  unirea».  Caransebeş,  1913, 
pag.  4b -48  (43—44). 

’  Sumarul  investigării  în  arhiva  comit.  Bihor,  la  Nr.  23  fascicolo  VIU  ex  1727 
cu  titlul  «lnciuisitio  in  negotio  graeci  ritus  Pracsa».  La  Firu  1.  c.  24,  nota  1,  şi  pag. 
46  nota  1. 

*  Firu  1.  c.  26,  29. 

4  Fim,  o.  c.  26,  28,  29,  30  şi  35. 

5  .Răvaşul»  1.  c.  495. 

la  protopopul  Mihai  Pap,  dăm  de  o  astfel  de  contrazicere.  Dânsul 
adecă  în  Ianuarie  şi  respective  Aprilie  1727  a  fost  lipsit  de  pro- 
topopie.  Din  un  document1  descoperit  mai  nou,  aflăm  însă  că 
în  22  Septemvrie  1727  împreună  cu  alţi  patru  protopopi,  Mihai  ţine 
o  adunare  în  Olosâgul  Orăzii-mari  şi  se  declară  vicecomitelui  co¬ 
mitatului  Bihor,  că  e  protopop  ortodox:  «Eu  protopopul  Mihai 
dela  dunca  (sic)  cu  toţi  preoţii  şi  cu  biraele  din  toate  sateie  îm¬ 
preună».  2 * 

Un  alt  act  din  17  Aprilie  1736,  adresat  primatelui  din  Stri- 
gon,a  îl  arată  pe  Mihai  încă  tot  protopop  la  Lunca,  dar  acum 
ca  unit.4 5 

După  acest  mic  portret  alui  Mihai  Pap,  să  ne  întoarcem 
iarăş  la  vlădicul  unit  Martinovici. 

Petru  Pap  din  Popeşti,  tot  fără  ştirea  lui  Kebell  a  fost  pre¬ 
oţit  de  cătră  Martinovici.  Cu  acest  prilej  cam  prin  1719,  adecă 
cum  văzurăm  mai  sus,  dupăce  deja  protopopul  Mihai  Pap  fusese 
hirotonit,  au  mai  fost  preoţiţi  alţi  12  inşi.  intre  ei  Procopie  din 
Fegernic,  bigam,  pentru  aceasta  i-a  plătit  15—16  floreni  renenzi, 
apoi  loan  Pap  din  Aschilău  fost  şi  protopop  înainte  de  1727, 
la  care  timp  el  avea  vârsta  frumoasă  de  75  de  ani. 

Intre  cei  10  anonimi  sfinţiţi  cu  această  ocaziune,  doi  au  fost 
juraţii  protopopului  loan  Pap;4  cari  anume  sunt  aceştia,  din  hâr¬ 
tiile  aflătoare  nu  se  poate  eruâ. 

Petru  Popa  din  Itău,  Teodor  Pap  din  Hususău  (ori  că  din 
Săcădat),  Vasile  Pap  din  Varviz6  şi  Petru  Pap  din  Ciuleşti,  —  cest 
din  urmă  a  plătit  taxa  de  10  fl.  —  au  fost  preoţiţi  de  Dionisie 
Ioaniehie,  Ionică  Martinovici 7.  Pe  Gavrilă  Popa,  preotul  din 
Sârbi  şi  pe  doi  fii  ai  preotului  Mihai  Popa  din  Feneriş,  tot  Mar¬ 
tinovici  i-a  sfinţit.  Dela  aceşti  doi  fraţi  Martinovici  a  primit  12 — 15 
fl.  pentru  hirotonire. 

Mai  sunt  hirotoniţi  de  cătră  Martinovici  preoţii  din  Lunca: 
Gheorghe  şi  Nicolae,  protopopul  Salontei  loan  Popa,  paroh 
în  Cefa,  Dimitrie  Pap  din  Sămiciuş,  Petru  Pap  din  Sepiu,  Petru 
Popa  din  Berechiu,  Paul  Pap  din  Irand,  loan  Pap  din  Cheresig 
şi  preoţii  din:  Leş,  Nojorid  şi  Sântandrei. 


1  In  arhiva  comitat.  Bihor,  anul  1727,  fascicota  VIII,  nr.  28;  la  Firii  1.  c.  19—22. 

s  Vas.  Mangra  în  rev.  «Biserica  şt  Şcoala».  Arad  1904,  Nr.  XIX,  pg.  165—166. 

s  Nilles  ibid.  524—526,  Bunyitay  1.  c.  48 — 50.  Dr.  loan  Ardelean  «Ist.  diec.  rom. 
gr.-cat.  a  Orăzii-mari»,  voi.  II.  Blaj  1888,  pg.  9—10  şi  76—77. 

4  Se  află  în  arhiva  primaţială  din  Strigon. 

5  Fim  1.  c.  26,  29,  35,  39  şi  45.  Prota  loan  Pop  spune  că  l-a  hirotonit  Teofil  din 
Bâlgrad.  Martorele  Dim.  Mihalovici  (Galovici)  zice,  că  Martinovici  l-ar  fi  sfinţit. 

6  Anul  hirotonirii  nu  poate  fi  1726,  căci  Martinovici  a  murit  încă  în  1721.  Fini  31. 

1  Fim  I.  c.  37,  40,  30,  31,  32,  33,  35  şi  38. 

Mulţi  alţi  preoţi  din  comitatul  Bihorului  şi  din  comitatele 
vecine  au  primit  darul  preoţiei  dela  Martinovici.  Mai  ales  dintre 
cei  tineri.  In  părţile  Papmezeului  Martinovici  a  sfinţit  întru  ierei 
subiecte  puţin  apte  pentru  alesul  stat  ai  preoţiei.1 * 

Despre  Martinovici  se  mai  ştie  că  a  călătorit  des,  chiar  săp¬ 
tămâni  întregi  prin  mai  multe  regiuni  bihorene  şi  prin  Oradea- 
mare,  a  vizitat  şi  consacrat  biserici,  a  făcut  vizite  canonice  şi, 
ce  fireşte  că  nu  a  putut  rămânea,  a  încassat  taleri.* 

Intr’una  din  aceste  călătorii  apostoleşti  a  ajuns  în  mare  con¬ 
flict  cu  preotul  protopop  Gheorghe  Pap  din  Câmpanii-de-sus, 
pe  care  vlădica  înfuriat  l-a  ameninţat  cu  destituire  din  oficiu. 
La  ce  protopopul  curagios  încă  a  fost  gata  cu  răspunsul:  «dacă 
eu  nu  voiu  mai  fi  protopop,  nici  tu  părinte,  nu  vei  mai  fi  episcop». 

Protopopul  apoi  s’a  şi  ţinut  de  cuvânt  şi  în  scurt  timp  a 
dat  afară  dm  tractu!  său  pe  episcop.  Bietul  Vlădică  Martinovici 
însă  nu  a  fost  în  stare  să  exauctoreze  pe  simandicosul  de  sub¬ 
altern,  care  eră  în  fruntea  protopopiatului  şi  pe  la  anul  1727; 
când  cu  prilejul  ascultărilor  mari,  face  mărturisiri  favorizatoare 
faţă  de  episcopul  repausat  deja  de  6  ani  —  bagseamă  după  zisa 
«de  mortuis  nil  tiisi  bene»  —  spunând  că  nu  a  ademenit  pe 
nime  să  i-se  supună,  ci  preoţii  cu  toate  satele,  de  bună  voie  au 
hotărît  că,  deoarece  Sârbii  sunt  de  o  credinţă  cu  ei,  aşâ  dânşii, 
de  vremece  acum  mau  episcop  conaţional,  vor  ascultă  de  vlă- 
dicul  Aradului. 

Strajnicul  protopop  din  Câmpanii-de-sus  însă  nu  s’a  mul- 
ţămit  numai  cu  izgonirea  din  circumscripţiunea  sa,  ci  a  grăbit  la 
Oradea-mare  şi  acolo  a  pârît  pe  Martinovici  aşa  cum  ei  a  ştiut 
mai  bine,  la  Mihai  Bucşi,  administratorul  bunurilor  catolice,  iş- 
panii  (vătăşeii)  căruia  introduseră  pe  episcopul  Martinovici  în 
Bihor.3 

A  vestit  în  sfârşit  despre  toate  astea  şi  pe  vicarul  Kebell, 
cu  care  de  altmintrelea  Martinovici  avusese  şi  până  aci  mai  de 
multeori  neînţelegeri,  când  mai  mici  când  mai  mari. 

In  cele  din  urmă  Kebell  isbutî  la  episcopul  Csaky,  ca  Mar¬ 
tinovici  să  fie  oprit  pentru  totdeauna  de  a  mai  pune  piciorul  în 
Bihor. 4 

Altele,  privitoare  la  vieaţa  şi  faptele  Iui  Martinovici,  n’am 

aflat. 


Gruia. 


1  Idem  ibidinem;  42,  43,  44  şi  45. 

•-1  ld.  ibid:  33,  37,  39,  40,  41,  43,  44,  45  şi  48. 

3  id.  ibid.  44. 

4  Id.  ibid.  42.  Tăşiedan  1.  c.  491—492.  Actul  în  arhiva  comit.  Bihor. 

O  PREDICĂ  DESPRE  MILOSTENIE. 

*Nu  voia  ca  spre  a  uşura  pe  alţii  voi  să 
fiţi  însărcinaţi ».  (Cor.  II  8,  13). 

Iubiţi  ascultători! 

Predicând  astăzi,  în  cursul  acestui  post,  care  are  darul  să 
ne  pregătiască  sufletul  pentru  a  întâmpină  cu  vrednicie  sărbă¬ 
toarea  naşterii  Mântuitorului  nostru  Isus  Hristos,  o  fac,  pentru 
a-mi  ridică  cuvântul  în  numele  acelora,  cari  zgriburând  de  frig 
întind  mânile  Ia  porţile  bisericilor  şi  aşteaptă  milostenia  noastră, 
încuviinţarea  de-a  predică  nu  mi-a  dat-o  nimeni  altul,  afară  de 
binecuvântarea  venerabilului  nostru  păstor  de  suflete,  decât  în¬ 
săşi  ciata  celor  mulţi  şi  fără  nume  a  săracilor,  iar  aceasta  nu  mi 
s’a  cerut  nici  prin  cuvinte,  nici  prin  o  împreună  hotărîre  pe  care 
ar  fi  luat-o  ei,  nici  printr’o  rugare  făcută  în  scris  cătră  mine,  ci 
numai  prin  înfăţişarea  lor  atât  de  tristă,  atât  de  jalnică,  şi  atât 
de  izvorîtoare  de  milă...  Căci  trecând  piaţa  dela  un  colţ  la  ce¬ 
lalalt  şi  uliţile  înguste  ale  oraşului  nostru,  şi  urcând  trepţii  acestei 
sfinte  biserici  pentru  a  pătrunde  în  lăuntrul  ei,  am  zărit  o  mul¬ 
ţime  de  cerşitori;  unii  zăcând,  iar  alţii  stând  în  picioare,  unii  lip¬ 
siţi  de  lumina  ochilor  şi  cu  ploapele  înroşite,  iar  alţii  fără  de 
mâni ;  unii  cu  picioarele  umflate  şi  pline  de  răni  învechite,  ce  nu 
se  pot  vindecă;  iar  alţii  tuşind,  cu  piepturile  desfăcute  şi  bol¬ 
nave;  am  văzut,  mai  departe,  ostaşi,  venind  de  pe  câmpurile  de 
bătae,  zdrobiţi  de  oboseală  şi  de  gloanţe,  zărindu-le  mai  cu 
seamă  acele  părţi  ale  trupului,  cari  au,  din  pricina  stării  lor  de 
boală,  mai  multă  nevoie  de  un  învăliş  ocrotitor  împotriva  frigului 
de  iarnă...  Sosind  aici,  am  cugetat,  că  m’aş  face  vinovat  de  îm¬ 
pietrirea  inimei  în  faţa  acestei  privelişte  zguduitoare,  dacă  nu  v’aş 
vorbi  despre  durerea  lor  şi  n’aş  probă  să  vă  smulg  din  suflet 
prin  câteva  cuvinte,  compătimirea  şi  mila  faţă  de  ei.  Căci  afară 
de  cele  amintite  mai  sus,  iată  însuşi  anotimpul  de  iarnă  în  care 
trăim  şi  vremile  de  răstrişte,  mă  silesc  să  glăsuesc  astăzi.  Asupra 
împărţirei  de  milostenie  s’ar  putea  predică  totdeauna,  căci  şi  noi 
avem  lipsă  aşâ  de  mult  de  milostenia  Tatălui  nostru  ceresc,  totuşi, 
pe  frigul  acesta  amarnic,  socot,  cu  deosebire  de  folos  a  spune 
ceva  despre  frumuseţea  şi  despre  folosul  ei.  Din  pricina  aceasta 
voiu  cuvântă  azi,  mai  mult  decât  oricând,  cu  o  deosebită  mul¬ 
ţumire  sufletească.  «Milostenia»,  zice  sfântul  loan  Crisostomul, 
«este  un  lucru  despre  care  ar  trebui  să  vorbiască  fieştecare  pre¬ 
dicator  fără  preget,  pentru  a  nu  cădea  sub  învinovăţirea  uitării 
uneia  din  cele  mai  sfinte  datorinţe  ale  sale».  Este  în  adevăr 
vrednic  de  ştiut,  că  între  toate  cuvântările  ţinute  de  acest  mare 

părinte  al  bisericii,  nu  cunosc  una  singură,  în  care  să  nu  se  gă- 
siască  puternice  îndrumări  pentru  binefaceri,  întocmai  ca  şi  când 
milostenia  ar  fi  legea  şi  cuprinsul  cel  mai  de  seamă  al  credinţii 
noastre  creştineşti.  N’am  darul  acestui  mare  şi  neasămânat  apă¬ 
rător  al  văduvelor  şi  orfanilor,  nici  avântul  cugetării  şi  bunătatea 
simţirii  lui.  Totuş,  cerând  darul  de  sus,  îmi  înalţ  inima  şi  gândul, 
închinându-le  acelora,  cari  tremurând  de  frig  şi  bolnavi,  aşteaptă 
cu  atâta  dor  înaintea  bisericii:  mila,  îndurarea  şi  ajutorul  nostru!... 

Judecând  noi  pe  săraci,  de  sine  şi  pentru  sine,  aşa  precum 
obicinueşte  s’o  facă  lumea,  trei  rele  ies  mai  cu  seamă  la  iveală 
din  starea  lor.  Răul  cel  dintâiu  este:  deosebirea  de  avere  care-i 
desparte  pe  cei  săraci  de  cei  bogaţi,  dându-le  acestora  din  urmă 
putinţa  de-a  trăi  în  noroc  şi  îmbuibare,  până  când  ei,  cu  mânile 
goale,  aşteaptă  sfârşitul  zilei  de  azi,  pentru  a  începe  durerea  zilei 
de  mâne...  Al  doilea  rău  este:  lipsa,  în  care  vieţuieşte  săracul  şi 
strâmtoarea,  pe  care  o  simte  tocmai  în  urma  deosebirii  de  avere, 
dintre  el  şi  cel  bogat,  aşâ  încât,  până  când  acesta,  bogatul,  se 
bucură  de  toate  plăcerile  ce  i  le  dă  bogăţia,  el,  săracul,  se  zdro¬ 
beşte  în  suferinţe.  In  sfârşit,  al  treilea  rău  este:  starea  de  supu¬ 
nere  şi  de  dispreţ,  în  faţa  oamenilor,  pe  care  trebue  s’o  rabde 
de  multeori  săracul,  în  vreme  ce  bogatul  gustă  fără  de  griji 
roadele  rangului  înalt  şi  ale  cinstei,  pe  care  le  găseşte  totdeauna 
înaintea  lumii...  Această  nedreptate  grozavă  a  fost  îndulcită  însă 
minunat  de  puterea  de  grije  a  lui  Dumnezeu  tocmai  prin  legea  iu¬ 
birii  şi  porunca  milosteniei;  şi  din  pricina  aceasta  văd  eu  în  îm¬ 
părţirea  de  milostenie  o  luminoasă  şi  senină  lăture  a  purtării  de 
grije  dumnezeeşti  faţă  de  săraci.  Toată  nenorocirea  săracilor, 
—  şi  anume  mă  gândesc  la  nenorocirea  de  aici  de  pe  pământ,  - — 
pare  să-şi  tragă  izvorul  din  împărţeala  neegală  a  averilor,  care  le 
dă  unora  putinţa  să  trăiască  în  belşug,  iar  altora  le  răpeşte  chiar 
şi  pânea  dela  gură.  Sf.  Ambrosiu,  un  mare  părinte  al  bisericii, 
zice  undeva  în  scrierile  lui,  că  averile  de  pe  pământ,  ar  trebui 
să  fie  deopotrivă  împărţite  întreolaltă,  deoarece  aceasta  o  cer, 
după  părerea  lui,  cele  dintâiu  legi  ale  firii.  Sf.  Ambrosiu,  pare 
să  aibă  multă  dreptate.  Toţi  oamenii  din  lume,  la  urma  urmelor, 
nu  sunt  altceva  decât  numai  oameni,  şi  nici  unul  nu  poate  avea 
drepturi  mai  largi  şi  mai  bine  întemeiate,  decât  ori  şi  care  altul. 
Adâncul  sfat  al  înţelepciunii  lui  Dumnezeu  s’a  îngrijit  ca  lumea 
după  ce  a  fost  zidită,  să  primiască  tot  ajutorul,  pentru  ca  să 
rămână  pururea  în  chipul  acela,  în  care  s’a  făcut.  Astfel  s’a  dat 
oamenilor  în  stăpânire,  fiecăruia  după  trebuinţele  sale,  pământul, 
cu  toate  bunătăţile  lui,  deopotrivă.  Această  egalitate  deplină,  se 
potrivea  minunat  cu  legile  înţelepte  ieşite  din  purtarea  de  grije 
dumnezeiască,  dar  ea  n’a  putut  să  rămână  mult  timp  în  fiinţă, 


—  298  — 


nu  pentru  altceva,  ci  numai  din  pricina  stricăciunii  minţii  ome¬ 
neşti.  Lăcomia  şi  pofta  de  avere,  după  căderea  în  păcat  a  celor 
dintâiu  oameni  a  fost  aşa  de  mare,  încât,  fără  de-a  alege  mij¬ 
loacele,  unii  dintre  ei  s’au  răpit  cu  atâta  patimă  la  gândul  de-a 
se  îmbogăţi,  încât,  privind  cineva  de  departe  această  luptă  pentru 
«noroc»  a  omenirii,  n’ar  fi  putut  crede  altceva,  decât,  că,  oa¬ 
menii  pierzându-şi  inima  şi  uitând  de  milă,  şi-au  pus  ca  ţintă 
mai  înaltă  a  vieţii :  îngrămădirea  de  averi  nemăsurate  pe  deoparte, 
iar  pe  ceelaltă,  despoiarea  deplină  şi  mizeria. 

In  chipul  acesta  ar  fi  urmat  de  bunăseamă  un  şir  nesfârşit 
de  lupte  şi  de  răsboaie  groaznice,  purtate  pentru  îmbogăţirea 
unora  şi  umilirea  celorlalţi...  Nu  s’ar  fi  găsit  pe  pământ  un 
singur  om  gata  să  îndepliniască  un  lucru  mai  de-a  doua  mână; 
nimeni  n’ar  fi  vrut  s’asculte;  nimeni  să  se  supună;  nimeni  să  lu¬ 
creze;  nimeni  să  fie  slugă;  şi  aceasta  tocmai,  deoarece  lipsa  şi 
sărăcia  nu-1  silea  pe  nimeni.  Din  cele  spuse  până  aici,  se  poate 
vedea  uşor  câtă  răutate  şi  câte  nenorociri  s’ar  fi  abătut  asupra 
lumii  întregi,  dacă  acestei  lupte  sălbatice  după  câştig,  nu  i  s’ar 
fi  pus  stavilă  într’o  formă  oarecare... 

A  fost  de  lipsă  prin  urmare,  ca  Dumnezeu  să  împartă  lumea 
în  mai  multe  stări  de  oameni  şi  cu  deosebire  să  facă  clasa  să¬ 
racilor,  pentruca  în  chipul  acesta  să  stăpâniască  în  lume  ordinea 
şi  supunerea.  Un  lucru  însă  nu  se  poate  ascunde,  şi  anume,  că 
această  împărţire  în  felurite  clase  a  fost  totdeauna  spre  paguba 
săracilor.  Deoarece  până  când  bogaţii  se  puteau  bucura  de  plă¬ 
cerile,  ce  le  primeau  pe  urma  averii  lor,  ei,  trebuiau  să  sufere... 
O!  tu  adâncul  înţelepciunii  lui  Dumnezeu  însă,  cât  de  nemăsurat, 
de  bun  şi  de  îndurător  eşti  tu,  chiar  şi  atuncia  când  pari  a  lucră 
cu  mai  multă  asprime  şi  cruzime!  Cum  ştii  tu  de  bine,  prin  în¬ 
grijirea  ta  dulce  de  Tată,  ca  aceea  ce  ai  luat  în  urma  nepătrun¬ 
sului  sfat  al  înţelepciunii  tale,  s’o  dăruieşti  iarăş  cu  atâta  priso¬ 
sinţă!  Căci,  grăind  adevărul,  iubiţi  ascultători,  să  vedem  oare  n’a 
făcut  Dumnezeu  nimica  pentru  binele  săracilor?  Dimpotrivă,  foarte 
mult  socotesc  eu!sEl  a  pus  stăpânitoare  în  lume  legea  milosteniei. 
El  a  poruncit  bogaţilor,  aceea  ce  a  poruncit  şi  sf.  Pavel,  marele 
său  apostol,  celor  dintâiu  creştini,  adecă:  să  împărtăşiţi  şi  pe  fraţii 
voştri  lipsiţi  cu  ceva  din  averea  voastră!  Căci  fiind  săraci  fraţii 
voştri,  trebue  să  purtaţi  grije  de  ei  întocmai  ca  de  voi  şi  aceasta 
vi-o  poruncesc  cu  toată  tăria,  a  zis  înţeleptul  apostol. 

Eu  nu  cer,  urmează  el  mai  departe  cu  sfatul,  ca  să  daţi  să¬ 
racilor  tot  ce  aveţi,  sau  cea  mai  bună  parte  pe  care  aţi  primit-o 
dela  Tatăl  de  sus;  nici  nu  doresc,  zise  el,  ca  lipsindu-vă  pe  voi, 
să  căutaţi  a-i  îmbogăţi  pe  dânşii;  ori  luând  milostenia  voastră 
ei  să  trăiască  în  îmbelşugare,  până  când  voi  să  duceţi  lipsă  şi 

foame;  «căci  nu  voiu  ca  spre  a  uşura  pe  alţii,  voi  să  fiţi  însăr¬ 
cinaţi»  (II  Cor.  8,  13).  Ci,  să  întocmiţi  totdeauna  lucrul  astfel, 
încât  între  voi  şi  între  ei  să  se  găsiască  un  fel  de  egalitate; 
deoarece  ca  bogaţi  aveţi  nu  numai  atâta  cât  vă  trebueşte,  ci  mai 
mult  decât  ar  fi  de  lipsă;  săracul  însă  n’are  nici  lucrurile  cele 
mai  de  trebuinţă.  Dând  prin  urmare  prisosul  averii  tale  celor 
săraci,  şi  uşurându-le  în  chipul  acesta  nenorocirea  lor,  egalitatea 
despre  care  vorbeşte  apostolul  cu  atâta  căldură,  este  înfăptuită 
cu  uşurinţă.  In  felul  acesta  bogatul  nu  va  mai  trăi  în  starea  de 
moleşalâ  şi  de  nelucrare,  atât  de  neprielnică  lui  însuş,  dar  nici 
săracul,  ori  cât  ar  fi  de  sărac,  nu  va  peri  în  mizerie...  Nici  când 
milostenia  nu  trebue  socotită  ca  o  cheltuială  şi  ca  o  pierdere 
cum  li  se  pare  la  unii,  ci  ca  un  venit  şi  un  câştig,  deoarece  prin 
ea  câştigi  mai  mult  decât  ai  dat.  Dând  pâne  tu  câştigi  vieaţa 
cea  vecinică;  dând  o  haină  dobândeşti  vestmântul  nemuririi;  în¬ 
găduind  pe  unul  să  între  sub  acoperemântul  tău,  câştigi  împă¬ 
răţia  cerurilor;  şi  împărtăşind  cele  ce  se  trec,  primeşti  în  locul 
lor  cele  ce  trăiesc  vecinie,  zice  cu  atâta  dreptate  marele  loan 
Gură  de  aur. 

Trecând  mai  departe,  îngăduiţi-mi  să  laud  neîncetat  scopul 
măreţ  al  acestui  sfat  dumnezeesc  plin  de  iubire,  despre  care  vor¬ 
besc,  şi  această  grije  nepreţuită  faţă  de  cei  săraci,  pe  care- o  cu¬ 
prinde  în  sine  legea  milosteniei !  Noi  ştim,  că  o  nenorocire  atrage 
după  sine  o  altă  nenorocire.  Din  urmările  triste,  ce  le  are  faţă 
de  cei  săraci  neegalitatea  averilor,  care-i  apasă  greu  sub  cei  bo¬ 
gaţi,  izvorăsc  alte  nouă  nenorociri  şi  anume:  starea  de  suferinţă 
şi  de  întristare,  în  care-1  aruncă  pe  cel  lipsit,  sărăcia.  Ştiu,  iubiţi 
ascultători,  că  înşivă  sunteţi  martori  adevăraţi  ai  acestor  mari  du¬ 
reri,  aşa  că  în  cele  ce  le  spun,  mă  pot  sprijini  sigur  pe  probele 
fieştecăruia,  în  parte.  Eu  cred,  că  cunoaşteţi  prea  bine,  cât  trebue 
să  îndure  aceşti  oameni  nenorociţi,  pe  care-i  avem  zi  de  zi 
înaintea  ochilor  noştri...  Şi  chiar  dacă  n’aţi  dori  s’o  ştiţi,  totuş 
ei,  numai  prin  înfăţişarea  lor  ar  ajunge,  fără  să  vreţi  la  cuno¬ 
ştinţa  voastră !  De  aceea  socot  eu,  că  strămoşii  noştri  au  aşezat 
pe  săraci  chiar  la  uşile  bisericilor,  pentruca  înfăţişarea  lor  să 
mişte  spre  compătimire  şi  pe  cei  mai  împietriţi  şi  mai  nepăsă¬ 
tori  dintre  oameni.  Deoarece,  acolo,  unde  vezi  stând  un  şir  întreg 
de  bătrâni  gârboviţi  sub  povara  anilor,  cu  feţele  firave,  acoperiţi 
numai  de  zdrenţe,  abia  fiind  în  stare  a  se  ridică  de  jos,  gemând, 
cu  ajutorul  unui  toiag,  adeseori  lipsiţi  şi  de  vederea  ochilor,  şi 
schilozi:  cine  ar  putea  fi  aşâ  de  învârtoşat  în  mijlocul  nostru, 
mai  tare  ca  piatra  şi  ca  fierul,  încât  să  rămână  nemişcat  şi  ne¬ 
simţitor  la  vârsta  lor,  la  slăbiciunea  lor,  la  orbirea  lor,  la  lacri¬ 
mile  lor,  la  sărăcia  lor,  la  suferinţa  lor?  Aceste  feţe  supte  de 

chinuri  şi  aceste  trupuri  slăbite  de  foame  îndelungată,  mai  mult 
asemănându-se  umbrelor  decât  trupurilor,  nu  vă  produc  oare  o 
adâncă  milă?  Uitaţi-vă  cum  stau  de  mâhniţi  înaintea  uşilor  bi¬ 
sericii,  cu  manile  întinse  şi  tremurând,  cu  ochii  pe  jumătate  în¬ 
chişi,  cu  ranele  descoperite  şi  pline  de  carne  vie,  şi  mai  mult 
prin  privirea  lor  înduioşată  decât  prin  cuvinte,  îndeamnă  1a  bi¬ 
nefacere  pe  ceice  întră  şi  ies  afară  din  biserică.  Sărmanii,  săr¬ 
manii  oameni!...  Dar  bocetul,  dar  lacrimile,  dar  ţipetul,  dar 
vaetul,  dar  gemetul,  dar  desnădejdea  brăzdată  adânc  pe  feţele 
lor  nu  vă  sileşte  să  vi  se  sfâşie  inima  de  durere?...  Nu  vă  face 
să  plângeţi  chiar  de  mila  lor?...  Ce  aţi  zice  însă  dacă  afară  de 
aceea  ce-o  puteţi  vedea  înşişi,  aici,  cu  ochii,  afară  de  suferinţele 
acestea,  v’aş  descoperi  şi  alte  dureri  şi  mai  grozave,  pe  cari  nici 
măcar  nu  le-aţi  bănuit  vreodată?  Ce  aţi  zice  oare  dacă  toţi  bol¬ 
navii,  cari  mor  fără  de  sprijin  în  spitale  şi  pivniţi  mucede  de  ume¬ 
zeală,  dacă  toţi  orbii  lipsiţi  de  mângăere,  dacă  toate  văduvele  şi 
toţi  copiii  flămânzi  şi  fără  de  haine,  dacă  atâtea  familii  ajunse  la 
sapă  de  lemn  şi  lipsă,  dacă  pe  toţi  i-aş  aduce  fără  de  veste  aici, 

înaintea  voastră  şi  ei  ar  începe  să-şi  povestiască  cu  vorbe  du¬ 

ioase  toate  durerile  şi  jalea  lor?  Ce-aţi  spune,  dacă  v’aş  înfăţişă 
aici,  în  mijlocul  vostru,  pe  acea  copiliţă  de  vreo  şapte  ani,  pe 

care  am  văzut-o  în  zilele  trecute,  seara,  cătră  orele  zece  alergând 

pe  piaţă,  pe  un  frig  şi  un  vânt  pătrunzător,  prin  ceaţă,  cu  părul 
zburlit,  cu  o  hăinuţă  ruptă  pe  umeri,  desculţă,  flămândă,  plângând, 
şi  apropiindu-se  sfielnică  de  un  păzitor  de  noapte,  cu  următoa¬ 
rele  cuvinte:  «domnule,  fie-ţi  milă  de  mine...  nu  mă  lăsă  sin¬ 
gură...  vino  repede...  tata  omoară  cu  cuţitul  pe  mama...  vino»...? 
Aţi  putea  rămânea  o  singură  clipă  reci  la  priveliştea  aceasta? 
Nu  vi  s’ar  zdrobi  sufletul  ca  sub  greutatea  unui  ciocan,  de  atâta 
durere?  Să  cred  că  nu  v’ar  cuprinde  jalea  şi  mila  pentru  neno¬ 
rocirea  lor?  O  lacrimi!  lacrimi!  de  ce  nu-mi  izbucniţi  din  ochi, 
suflete  pentruce  nu  strigi  tu  din  adâncul  tău,  ca  voi  împreună 
să  vestiţi  în  lume  durerea  săracilor  şi-a  orfanilor,  căci  eu  nu 
pot?  Dumnezeule  tu  ai  zidit  pe  aceşti  oameni  numai  ca  să-i 
chinueşti  c’o  soartă  atât  de  tristă,  şi  să-i  laşi  să  se  prăpădiască 
de  foame,  de  sete,  de  frig,  de  slăbiciune  şi  de  lipsă?  Ei  bine, 
unde  mai  rămâne  dreptatea  însă?  Oare  ce-au  săvârşit,  şi  pentru 
ce  s’au  făcut  ei  aşa  de  vinovaţi  înaintea  ochilor  tăi,  Dumnezeule, 
ca  să  primească  o  pedeapsă  aşa  de  cumplită? 

Vara  ştim,  că  au  bieţii  săraci  dela  anotimp  multă  înlesnire, 
mulţămindu-se  cu  o  neînsemnată  îmbrăcăminte,  mulţămindu-se 
cu  razele  mângăioase  ale  soarelui,  neavând  lipsă  nici  de  pat  moale, 
nici  de  încălţăminte,  nici  de-o  hrană  mai  bună.  Ei  se  îndestulesc 
cu  o  bucată  de  pâne  uscată,  cu  câteva  legumi  fierte  şi  cu  un 

păhar  de  apă  proaspătă.  Afară  de  asta,  vara,  găsesc  şi  mai  uşor 
de  lucru,  pentru  a-şi  câştiga  cele  mai  de  lipsă  Ia  nevoile  zilei. 
In  chipul  acesta  ei  au  vara  o  oarecare  uşurare,  fie  cât  de  neîn¬ 
semnată;  dar  în  vreme  grea  de  iarnă,  dimpotrivă,  trebuie  să  se 
lupte  în  toate  părţile,  fiind  ameninţaţi  şi  strâmtoraţi  de-aşâ  de 
multe  năcazuri.  Din  lăuntrul  lor  îi  chinueşte  cumplit  foamea,  iar 
din  afară  frigul  îi  înţepeneşte,  îi  îngheaţă  şi-i  omoară.  Nu  găsiţi 
oare  starea  lor  înfiorătoare?  Acum  când  cu  lucrul  nu-i  îmbie 
nimeni,  când  n’au  un  pat  cald  şi  o  încălţăminte  potrivită,  când 
n’au  o  coaje  de  pane  ca  să-şi  amăgiască  numai  foamea,  când 
crivăţul  le  sbiciue  obrajii  şi  le  ’nţepeneşte  trupul,  n’avem  noi  da- 
torinţa  mai  cu  seamă  să  le  întindem  o  mână  îndurătoare?  Să 
nu  ne  fie  milă  de  acele  nefericite  mame,  în  braţele  cărora  se 
svârcolesc  copilaşi  flămânzi,  şi  de  acei  părinţi  bolnavi  şi  nepu¬ 
tincioşi,  pe  cari  braţele  nu-i  mai  ajută  să  poată  câştigă  hrana 
cea  de  toate  zilele?  Avem  noi  oare  dreptul  ca  atunci,  când  alţii 
cutremurându-se  de  frig  şi  murind  de  foame,  în  patul  durerilor, 
să  ne  retragem  departe  reci  şi  nepăsători?  Când  atâţia  copii 
nenorociţi,  cu  trupurile  aproape  goale  şi  flămânzi,  degeră  cerşind 
pe  sub  fereştri  şi  mor  ca  nişte  câni,  sub  cine  ştie  ce  poartă  străină? 
Să  stăm  cu  mânile  în  sân?  Pentru  a  pricepe  mai  bine,  cât  poate 
să  sufere  un  astfel  de  copil  uitat  de  Dumnezeu,  îngăduiţi-mi  să 
vă  aduc  o  pildă.1 

«Eră  des  de  dimineaţă.  Copilul  despre  care  vreau  să  vă 
vorbesc,  se  deşteptase  într’o  pivniţă  rece  şi  umedă.  Şedea  într’un 
colţ,  pe  cufăr,  tremurând  de  frig  şi  se  juca,  privind  cum  îi  ieşeau 
aburii  din  gură...  Grozav  îi  eră  de  foame...  ceasurile  treceau...  şi 
el  se  tot  apropia  mereu  de  patul  de  scânduri  pe  care  dormiâ 
bolnava-i  mamă.  Oare  ce  soarte  o  adusese  aici  pe  această  femeie? 
Se  vede  că  venise  cu  copilul  ei  din  alt  oraş  şi  căzuse  deodată 
bolnavă  la  pat...  Sărbătorile  Crăciunului  se  apropiau.  Toţi  locu¬ 
itorii  pivniţei  ieşiră  afară  pe  rând  să  găsiască  .ceva  de-ale  mân¬ 
cării  pentru  ajun.  Copilului  nostru  îi  eră  asemenea  foame  şi  frig. 
Nu  mâncase  nimica  de  dimineaţă  şi  cât  de  bucuros  s’ar  fi  mui- 
ţămit  chiar  şi  cu  o  cojiţă  de  pane.  El  se  apropia  mereu  de  la¬ 
viţa,  pe  care  zăcea  mamă-sa,  pentruca  s’o  deştepte  odată,  li  eră 
şi  lui  frică  prin  întunerec.  De  mult  se  înoptase  şi  nu  se  mai 
aprindea  nici  o  lumină.  Dupăce  veni  aproape  de  tot  el  pipăi 
obrazul  mamei  şi  se  miră,  că  ea  nu  se  mişcă  de  loc  şi  eră  rece 
ca  păretele.  Ce  frig  trebuie  că  e  aici,  se  gândea  el,  punând  mâna 
şi  pe  umărul  moartei.  Femeia  îşi  dăduse  de  mult  sufletul,  el  însă, 


1  Istorisirea  ce  urmează  am  prelucrat-o  după  celebra  povestire  a  lui  Dostoewski 
întitulată  «Crăciunul». 

crezu  mereu  câ  doarme.  După  aceea  se  furişă  încet  de  lângă 
pat,  îşi  luă  căciuliţa,  şi  o  tuli  afară.  Copilaşul  ieşi  în  stradă. 

Dumnezeule,  ce  oraş  frumos!  De  când  eră,  nu  văzuse  aşâ 
ceva.  Străzile  din  satul  din  care  venise,  erau  întunecoase,  iar 
uliţa  în  care  locuia,  avea  numai  un  singur  felinar.  Acolo  însă, 
în  satul  lui,  în  schimb,  eră  cald  şi  avea  ce  mânca.  Dar  aici.... 
Doamne,  se  gândea  el,  de  mi-ar  da  cineva  o  cojiţă  de  pane,  ca 
să-mi  stâmpăr  foamea...  Cât  sgomot  e  pe  străzi,  câte  lumini,  câţi 
oameni,  câţi  cai,  câte  trăsuri...  şi  ce  frig.  Din  nările  cailor  ieşeau 
aburi,  ce  ’ngheţau  numai  decât.  Copilul  privea  aceste  toate  cu 
ochii  căscaţi  şi  se  mira.  Deodată  îi  veni  din  nou  în  minte  gândul, 
că  i-e  foame.  Ar  fi  dorit  să  mănânce  ceva.  In  clipa  aceea  înce¬ 
pură  însă  să-l  doară  degetele  dela  mâni  şi  deia  picioare. 

El  trecu  mai  departe  şi- ajunse  ’n  altă  stradă.  Începu  să  se 
teamă  de  mulţimea  oamenilor  şi-a  trăsurilor.  Oamenii  ţipau,  se 
sbăteau  şi  alergau  în  toate  părţile.  Copilul  înainta  mai  departe 
şi  se  opri  înaintea  unui  geam  mare  şi  luminos.  Îndărătul  sticlei 
văzu  un  pom  frumos  de  Crăciun,  împodobit  cu  tot  felul  de  bon- 
boane  şi  de  jucării.  Copii  mititei,  ca  şi  el  alergau  şi  se  jucau 
în  jurul  lui...  Sărmanul  nostru  băiat  vedea  toate  acestea,  se  miră 
şi  râdea.  Degetele  dela  picioare  însă  începură  să-l  doară  şi  mai 
rău,  iar  pe  cele  dela  mâni,  abia  de  le  mai  putea  să  le  îndoaie. 
El  începu  să  plângă  amarnic  de  durere  şi  fugi  mai  departe.  Se 
opri  apoi  înaintea  unei  alte  fereşti.  In  odaie,  după  geam,  se  află 
adunată  mare  mulţime  de  oameni.  Câteva  doamne  îmbrăcate 
frumos,  îmnărţeau  prăjituri  la  ceice  intrau  înlăuntru.  Mititelul  se 
furişă  pe  lângă  uşă,  o  deschise  şi  intră  în  odaie.  Toţi  începură 
să  ţipe  la  el,  şi-i  făceau  semne  să  plece...  Una  dintre  cocoane  se 
apropiă  de  băiat  şi-i  dete  un  gologan,  deschizându-i  uşa  cătră 
stradă.  Copilul  se  spăriă,  năvăli  afară  pe  trepte,  lunecă  şi  se  ro¬ 
stogoli  jos  în  zăpadă.  Gologanul  îi  căzu  din  mâni,  şi  deoarece 
degetele  îi  erau  îngheţate,  nu-1  mai  putu  ridică.  El  se  sculă,  fugi 
repede,  repede,  —  fără  să  ştie  încătrău,  şi  îşi  suflă  ’n  mânuţe. 
Lângă  o  altă  fereastră  văzu  o  deosebită  îngrămădire  de  lume. 
Trei  păpuşi  mari,  făceau  deacolo  semn  cu  capul,  de  pare  c’ar 
fi  fost  vii,  iar  una  cântă  din  vioară.  Copilul  erezii  că  păpuşile 
sunt  în  adevăr  vii,  şi  deşi  îi  venea  să  plângă,  totuş  când  băgă 
de  seamă  cum  dau  din  cap,  începu  să  râdă.  Deodată  i-se  păru 
că-1  apucă  cineva  de  hăinuţă.  La  spatele  lui  eră  un  pungaş  mare 
şi  rău,  acesta  începu  să-l  ioviască  pe  copil  în  cap  cu  pumnii,  îi 
luă  căciuliţa  şi-i  pune  piedecă.  Băiatul  căzii  la  pământ.  Lumea 
începii  să  ţipe.  El  se  sperie,  sări  repede  în  sus,  şi  fugi,  fugi,  pâ- 
năce.se  trezi  într’o  curte  oarecare  şi  se  ascunse  după  nişte  lemne. 
Aici  e  întunerec,  se  gândi  el,  aici  n’o  să  mă  mai  găsiască.  De- 

abia  îndrăsniâ  să  răsufle  şi  să  se  mişte,  de  frică.  Frigul  prinse  să-I 
pătrundă  din  toate  părţile.  Deodată  se  simţi  mai  uşor,  iar  manile 
şi  picioarele  nu  l  mai  dureau,  întocmai  ca  şi  când  s’ar  fi  aflat 
deasupra,  pe  un  cuptor.  Apoi  adormi  şi  începu  sa  viseze.  Văzu, 
parecă,  prin  geam,  păpuşile,  şi-i  veni  să  zimbească.  Auzea  cân¬ 
tecul  vioarei,  lin,  domol,  întocmai  ca  şi  cântecul  de  leagăn  cu 
care  obicinuiâ  mama  sa  să-l  adoarmă.  Mămico,  dorm,  şopti  el. 
Se  făcu  apoi  linişte.  Ce  bine  e  să  adormi  aici.  Vino  cu  mine  la 
pomul  de  Crăciun,  auzi  el  fără  de  veste  o  voce  blândă.  Copilul 
crezu  că-1  chiamă  maică-sa,  dar  nu  era  ea.  In  depărtare  se  făcea 
că  zăreşte  un  pom  de  Crăciun,  frumos,  mare,  cum  nu  mai  văzuse 
niciodată  ’n  vieaţă.  Băieţi  şi  fetiţe,  începură  să  se  apropie  de  el 
şi  să-l  sărute.  Ei  îl  luară  împreună  de  mână  şi  sburară  cu  toţii. 

Maică-sa  îl  privea  şi  zâmbea.  Mamă!  mamă!  ce  bine  e  aici, 
scumpă  mamă,  şopti  băiatul  în  vis...  Copiii  se  apropiară  din  nou 
de  el,  îl  sărutară,  şi-i  povestiră  despre  păpuşi.  Cine  sunteţi  voi 
fetiţelor  şi  voi  băieţilor?  întrebă  el,  zâmbindu-le  şi  mângăindu-i. 

E  pomul  de  Crăciun  al  lui  Hristos,  răspunseră  ei.  In  această 
zi,  Hristos  înalţă  un  pom  de  Crăciun  pentru  copiii  cari  n’au  pom 
pe  pământ. 

Băiatul  afiă  apoi,  că  copiii  şi  fetiţele  acestea  au  fost  copii 
ca  şi  el.  Unii  muriseră  de  foame,  alţii  îngheţaseră,  alţii  muriseră 
de  bătăi,  alţii  că  nu  avuseră  cântare. 

Şi  toţi  erau  acum  aici,  toţi  erau  îngeri,  toţi  erau  la  Hristos» 
care  Ie  întindea  manile  şi-i  binecuvânta  pe  ei  şi  pe  sărmanele 
lor  mame...  Mamele  steteau  deoparte,  recunoşteau  pe  băieţii  şi 
pe  fetiţele  lor,  îi  sărutau,  le  ştergeau  lacrimile  de  pe  ochi,  şi-i 
rugau  să  nu  plângă,  căci  aici  eră  atât  de  bine...» 

A  doua  zi  s’a  găsit  pe  după  lemne  cadavrul  rece  al  micu¬ 
ţului  îngheţat... 

Dacă  mă  opresc  aici  o  clipă,  este  că  nu  pot  continuă  mai 
departe,  deoarece  durerea  pe  care-o  simt  îmi  îneacă  toate  cu¬ 
vintele.  Ce  să  vă  spun  mai  mult?  Ce  să  vă  vorbesc?  Astfel  de 
copii,  cari  mor  pe  după  lemne  îngheţaţi,  sunt  cu  sutele,  sunt  cu 
miile.  Trăim  vremuri  grele.  V’aţi  gândit  la  pomul  lor,  v’aţi  gândit 
o  clipă  şi  la  Crăciunul  copiilor  orfani?...  Ştiu  că  v’aţi  gândit. 
Dacă  m’aş  putea  pogorî  în  inima  fieştecăruia,  durerea,  acolo,  ar 
fi  atât  de  multă,  încât  n’aş  găsi  nici  un  singur  colţ  liber...  Şi-acum, 
ca  să  mă  întorc  iar  la  cele  spuse  mai  înainte,  când  am  întrebat, 
că  oare  ce-au  păcătuit  săracii  înaintea  lui  Dumnezeu,  ca  să  în¬ 
dure  atâtea  chinuri,  mă  grăbesc  a  răspunde:  Doamne!  ştiu  că  tu 
nu  le  rămâi  cu  nimica  dator.  Insă  ştiu  şi  aceea,  că  tu  eşti  Tată, 

bunul  nostru  Tată  al  tuturora,  şi  nu  poţi  urî  nici  o  singură  făp¬ 
tură  din  celece  le-ai  zidit,  şi  cu  atât  mai  puţin  nu  urăşti  una 
din  cele  înzestrate  cu  minte  şi  nemurire,  pentruca  s’o  prăpădeşti 
chiar  şi  numai  în  lumea  aceasta.  Nu,  de  bunăseamă,  că  îngrijirea 
unui  Dumnezeu  atât  de  bun  şi-atât  de  înţelept,  nu  va  îngădui 
niciodată  ca  atâţia  oameni,  cari  au  primit  vieaţa  dela  El,  să  fie 
lăsaţi  în  părăsire,  zice  sf.  loan  Gură  de-aur.  Iar  dacă  se  ’ntâmplă 
că  săracii  şi  nenorociţii  noştri  totuş  să  moară  de  foame,  vina 
nu  trebuie  să  i-o  atribuim  Iui,  Tatălui  ceresc,  ci  acelora  cari  pot 
să  le  dea  tot  sprijinul  şi  cărora  li  s’a  poruncit  sub  ameninţare 
de  grea  pedeapsă  în  urma  belşugului  de  avere  să  le  fie  lor  de 
tot  ajutorul,  —  dar  n’o  fac !  Atuncia  când  pentru  a  păstră  ordinea  şi 
supunerea,  Dumnezeu  a  făcut  împărţirea  aceasta  de  bogaţi  şi  săraci, 
El,  văzând  înainte,  că  mulţi  vor  fi  lipsiţi  de  mijloacele  de-a  duce 
o  vieaţă  tihnită  şi  uşoară,  a  căutat  ca  acest  rău  la  cea  dintâiu 
privire  să  fie  uşurat  şi  înlocuit  cu  altceva.  Ei  bine,  cu  ce,  mă 
veţi  întrebă?  Răspunsul  meu  este  simplu:  ca  legea  milosteniei. 
Şi-acela  care  va  înţelege  bine  cuprinsul  întreg  şi  însemnătatea 
acestei  legi,  acela  se  va  vedea  silit  să  laude  şi  să  preamăriască 
neîncetat  îndurarea  şi  purtarea  de  grijă  a  aceluia,  care  a  dat-o... 

Pentru  aceea  nici  nu  am  cuvinte  destule  la  ’ndemână  să  vă 
îndemn  ca  să  folosiţi  prilejul  acesta,  să  vă  deschideţi  larg  porţile 
inimilor,  să  lăsaţi  să  pătrundă  în  adâncul  lor  o  rază  dulce  de 
milă,  o  suflare  primăvăratică  de  îndurare,  să  daţi  şi  celor  săraci 
şi  lipsiţi  o  părticică  cât  de  neînsemnată  din  fericirea  voastră. 
Căci  îmi  pare  că  nici  când  sărmanii  săraci  n’au  avut  o  mai  mare 
nevoie  de  ajutorul  nostru  decât  în  zilele  acestea  triste,  grele,  gro¬ 
zave,  în  .  zilele  acestea  de  bejenie.  Daţi,  vă  rog,  celor  lipsiţi,  cu 
inima  deschisă  tot  ce  credeţi  că  este  spre  folosul  lor,  pentruca 
şi  noi  la  ziua  judecăţii  să  avem  milă  şi  îndurare  la  Dumnezeu 
prin  ajutorul  Iui  Isus  Hristos.  Lui  dimpreună  cu  Tatăl  şi  cu  Duhul 
sfânt,  li-se  cuvine  laudă,  cinste  şi  mărire,  acum  şi  pururea  şi  în 
vecii  vecilor.  Amin! 


Dr.  /.  Broşu. 

BISERICA  ROMANĂ  Şl  SPIRITUL  MODERN. 

De  un  număr  oarecare  de  ani,  se  poate  uşor  observă  în 
Biserica  romană,  o  tendinţă  care  o  mână  să  se  izoleze  din  zi  în 
zi  tot  mai  mult  de  societatea,  pe  care  este  chemată  a  o  conduce 
şi  ai  căreia  membri  sunt  priviţi  ca  formând  turma  sa.  Această 
tendinţă  s’a  desvoltat,  mai  ales,  de  când,  urmând  influenţii  ideilor 
lamennaisiene,  ultramontanismul  s’a  constituit,  în  Francia,  sub 
numirea  de  partidă  catolică.  De  atunci  începând,  s’a  căutat  după 
reabilitarea  evului  mediu;  scriitorii  cei  mai  cu  influinţă  din  par¬ 
tidă  îşi  jertfiră  toată  puterea  talentului  lor  acestei  triste  cauze. 
Trebuie  se  spunem,  spre  uşurarea  celor  mai  mulţi  dintre  ei,  că 
dânşii  nu  vo:au  să  vază  în  veacul  de  mijloc  decât  partea  cea 
bună;  numai  aceasta  încercară  ei  să  o  reabiliteze  în  ochii  lumii, 
care  în  prejudiţiile  sale  oarbe,  nu  vrea  să  vază  nici  un  bine  într’o 
epocă,  pe  care  lumea  se  îndărătnicia  a  o  privi  sub  lumina  cea 
mai  defavorabilă. 

Noi  nu  veştejim,  nici  de  cum,  într’un  mod  absolut,  pe  aceia, 
cari  se  deteră  drept  apărători  ai  evului  mediu.  Numai  cât,  ei 
exagerară  într’un  anumit  înţeles  ceeace  exagerară  în  înţeles  contrar 
detractorii  acestei  epoci.  Trebuie  totuş  să  mărturisim,  că  aceste 
exagerări  erau  nevinovate  în  asemănare  cu  cele,  ai  căror  martori 
suntem  noi  în  zilele  noastre. 

La  sfârşitul  evului  mediu,  în  epoca,  când  începură  a  se  con¬ 
stitui  societăţile  moderne,  a  avut  loc,  nu  numai  în  instituţiumle 
sociale,  ci  şi  în  ştiinţă,  în  literatură  şi  în  arte,  o  reacţiune  toarte 
energică.  Ea  îşi  aveâ  raţiunea  fiinţei  sale  în  dispoziţia  spiritelor, 
cari  erau  purtate  în  chip  firesc  să  protesteze  în  contra  a  tot  aceea 
ce  aparţinea  unei  epoci,  al  căreia  văl  voiau  ele  să-l  scuture.  Ca 
şi  toate  mişcările  violente,  această  reacţiune  depăşi  marginile  şi 
ajunse  încetul  cu  încetul,  sub  toate  raporturile,  o  revolutiune.  Noi 
n’avem  să  facem  acî  o  expunere  completă  despre  această  pe¬ 
rioadă  istorică,  care  s’a  numit,  în  Apus,  Renaştere \  din  punctul 
de  vedere  al  ştiinţii,  ai  literaturii  şi  al  artei;  Reformă ,  din  punctul 
de  vedere  religios;  Revoluţiune  din  punctul  de  vedere  politic. 
Noi  nu  avem  să  amintim  ceeace  a  obţinut  spiritul  modern  până 
astăzi,  sub  acest  întreit  raport,  în  Occident;  dar  ceeace  noi 
ţinem  să  constatăm,  este,  că  mişcarea  imprimată  societăţii  apu¬ 
sene,  în  veacul  al  şasesprezecilea,  nu  s’a  slăbit,  n’a  devenit  mai 
înceată,  şi  că  piedecele  momentane,  pe  cari  le-a  întâlnit  în  calea 
sa  până  aci,  n’au  avut  altă  înrâurire,  decât  că  i-au  dat  o  putere 
mult  mai  neîmblânzită  şi  au  impins-o  în  exagerările  cele  mai 
funeste. 

Nu  putem  şi  nici  nu  voim  să  tratăm  în  acest  loc  chestiunile 
politice  şi  sociale.  Cu  toate  acestea,  suntem  datori  să  facem 
observarea,  că  instituţiile  evului  mediu  cele  mai  antipatice  spi¬ 
ritului  modern  sunt  date  astăzi  ca  escelente  de  câtră  aceia,  pe 
cari  avem  datoria  a-i  privi  drept  organele  cele  mai  autorizate  ale 
Bisericii  romane. 

Cităm,  bunăoară,  dominaţiunea  puterii  temporale ‘prin  auto¬ 
ritatea  papală,  şi  inchiziţia,  care  este  urmarea  logică  a  aceleia. 

Altădată,  când  se  desbăteau  aceste  chestiuni,  se  căută  a  se 
explică,  cu  ajutorul  împrejurărilor,  aceea  ce  lumea  consideră  drept 
nişte  aberaţiuni.  Se  zicea  că,  dacă  papalitatea  a  voit  să  exerseze 
o  înaltă  supremaţie,  în  decursul  evului  mediu,  asupra  suveranilor 
ca  asupra  unor  vasali,  cauza  e,  că  feodalitatea  acoperise  Europa 
de  tirani,  vrăşmaşi  unii  altora,  şi  toţi  duşmani  ai  popoarelor;  că 
a  fost  bine,  că  o  autoritate  religioasă,  independentă  şi  în  genere 
respectată,  să  planeze  deasupra  acestei  tiranii  şi  să  ia  împotriva 
ei  apărarea  popoarelor.  Dar  se  adăogeă,  că  împrejurările  schim- 
bându-se,  aceasta  supremaţie  a  papalităţii  asupra  puterii  tempo¬ 
rale  nu  mai  avea  raţiune  de  a  fi,  şi  că  nici  un  papă,  în  timpurile 
moderne,  nu  s’a  cugetat  să  ia  rolul  de  d’alde  Grigorie  VII  şi 
unor  Inocenţie  III. 

Intr’adevăr,  începând  din  veacul  al  şasesprezecelea,  păreau 
mult  mai  modeşti  faţă  cu  suveranii  şi  lumea  putea  să  crează, 
ca  ei  renunţaseră  la  nişte  pretenţiuni  devenite  ridicule  şi  im¬ 
posibile. 

Când  se  sulevâ  chestiunea  inchiziţiei,  se  puneau  toate  silin¬ 
ţele  pentru  a  atribui  acestei  instituţiuni  un  caracter  curat  politic, 
şi  pentru  a  face  să  cază  asupra  suveranilor  responsabilitatea  exe¬ 
cuţiilor  pline  de  cruzime  săvârşite  împotriva  acelora,  pe  cari  lumea 
îi  numiâ  eretici.  Cei  mai  rezoluţi  se  aventurau  numai  până  la  a 
susţine,  că  religiunea  fiind  acceptată  în  toate  statele  ca  instituţie 
socială,  toţi  aceia,  cari  o  combăteau  într’un  chip  sau  altul,  erau 
consideraţi  de  rebeli,  şi  că  lumea  eră  îndreptăţită,  prin  urmare, 
să  le  declare  acestora  lupta,  dacă  erau  numeroşi,  ssu  să-i  arză, 
dacă  atari  chinuiri  izolate  puteau  fi  de  ajuns  pentru  nimicirea 
răuluj. 

însă  aceşti  apologişti  se  grăbiau  să  alăture  că,  dupăce  cir¬ 
cumstanţele  sociale  s'au  schimbat,  nu  mai  e  permis  să  se  cugete 
cineva  nici  la  luptele  religioase,  nici  la  inchiziţie. 

Astăzi  ultramontanii  nu  mai  iau  aceste  precauţmni.  în  jur¬ 
nalele  lor,  în  revistele  lor,  scriitorii  romanişti  iau  în  apărare,  cu 
gura  mare,  toate  instituţiile  evului  mediu,  înţelegând  între  acestea 
dominaţiunea  asupra  suveranilor  de  cătră  papalitate  şi  inchiziţia. 
Episcopii  înşişi,  sprijinindu-se  pe  Enciclica  din  1864,  susţin  ace- 

leaşi  învăţături;  şi  nu  de  mult,  « Lumea »  {Le  Monde)  publică  o 
scrisoare  circulară,  în  care  M.  dela  Bouillerie,  episcop  în  Car- 
cassone,  blamează  precauţiunile,  pe  cari  vechii  apologişti  ai 
bisericii  romane  le  considerau  de  necesare  când  eră  vorba  de 
instituţiile  evului  mediu.  Domnia  papalităţii  asupra  suveranilor 
nu  i  privită  mai  mult,  de  cătră  romaniştii  noştri,  ca  un  fapt  ex¬ 
plicat  din  împrejurări,  ci  ca  un  principiu  pe  care  trebuie  să-l 
admită  cineva  pentru  a  putea  fi  catolic.  Deosebirea  celor  două 
puteri,  spirituală  şi  temporală,  este,  în  ochii  lor,  o  erezie,  nu 
există  decât  o  putere,  aceea  a  papei,  care  deleagă  pe  episeopi, 
pentru  cele  spirituale,  şi  pe  suverani,  pentru  cele  temporale; 
episeopi  şi  suverani  nu  sunt  decât  un  fel  de  vasali ,  sau  mai  bine 
zis,  nişte  vicari ;  atât  unii  cât  şi  alţii  nu  pot  întrebuinţa  decât 
autoritatea,  ce  Ii  s’a  delegat,  între  limitele  fixate  din  partea  mo¬ 
narhului,  care  concentrează  în  el  plenitudinea  puterii,  ca  repre¬ 
zentant  al  lui  Dumnezeu  în  lumea  aceasta.  Dupăcum  Ia  glasul 
lui,  episcopii  au  să  tragă  sabia  spirituală  în  contra  tuturor  ace¬ 
lora,  pe  cari  Roma  li  i  arată  ca  vinovaţi,  tot  astfel  sunt  datori 
suveranii  să  scoată  sabia  temporală,  la  porunca  Romei,  asupra 
tuturor  acelora,  pe  cari  i  a  atins  sabia  spirituală. 

Aceasta  este  teoria  admisă  în  general  astăzi  în  biserica  ro¬ 
mană.  Nu-şi  mai  dă  nime  silinţa  să  o  ascundă;  o  expun  în  toată 
goîătatea  ei,  şi  toţi  aceia,  cari  nu-şi  pleacă  capul  sub  jug  sunt 
însemnaţi  ca  eretici  şi  excomunicaţi. 

Ca  consecinţă  logică  a  acestei  teorii,  Roma  caută  să  reabi¬ 
liteze  şi  canonizează  pe  aceia,  cari  s’au  distins  mai  mult  în  cursul 
evului  mediu  prin  executările  lor  crude  contra  acelora,  pe  cari 
ea  îi  numeşte  eretici  sau  schismatici.  Sângele  ce  acopere  pe  aceşti 
executori  ai  marilor-opere  ale  papalităţii  este,  în  ochii  Romei,  o 
dovadă  suficientă  de  sfinţenie.  Când  ei  au  fost  victimele  pro¬ 
priilor  lor  cruzimi,  ea  îi  laudă  ca  pe  nişte  martiri,  şi  aşezându-i 
pe  altare,  ea  s’adresează  credincioşilor  săi:  «Priviţi  şi  lucraţi  în 
conformitate  cu  modelul  pe  care  îl  ofer  închinăciunilor  voastre: 
Aspic e  et  fac  secundum  exemplar ». 

Oarecari  oameni  religioşi  simt,  că  li  se  revoltă  conştiinţa  în 
faţa  unor  astfel  de  învăţături.  Ei  voesc  să  protesteze,  dar  glasui 
le  rămâne  fără  de  răsunet.  Ar  vrea  să-şi  aducă  biserica  la  nişte 
idei  mai  juste  şi  să  o  facă  să  înţeleagă,  că  înaintând  pe  calea, 
pe  care  a  apucat,  ea  sapă  între  sine  şi  societate  o  prăpastie 
adâncă. 

Zadarnice  silinţe! 

Lumea  le  pune  în  faţă  acea  papalitate,  pe  care  ei  voiesc 
încă  a  o  consideră  ca  centrul  unităţii  catolice,  ca  condiţiunea 
necesară  pentru  existenţa  bisericii;  şi  în  numele  acestei  papalităţi 

ci  sunt  declaraţi  condamnaţi,  excomunicaţi.  Ei  ar  vrea  să  ape¬ 
leze  acest  fapt  la  episcopi,  ca  vechiul  galicanism  şi  li  se  opun 
Mandamentele,  Instrucţiunile  pastorale,  cari  proclamă  doctrina 
papală  şi  cari  îi  condamnă  tot  aşâ,  ca  şi  Roma.  Ei  se  agită, 
strânşi  pe  deoparte  de  adevăr,  care  exercită  asupra  conştiinţei  lor 
drepturile  sale  imprescriptibile;  pe  de  altă  strânşi  de  o  logică 
nemiloasă,  întemeiată  pe  principiul  fals,  pe  care  ei  se  cred  obli¬ 
gaţi  a-1  admite,  şi  rămân  în  aceasta  stare  de  luptă  desnădăjduită, 
până  în  momentul  când  părăsesc  papalitatea  şi  biserica,  pe  care 
ei  o  identifică  cu  ea. 

Dar  nu  numai  din  punctul  de  vedere  al  instituţiilor  sociale  se 
pune  Românismul  în  opoziţie  directă  cu  spiritul  modern,  ci  încă 
şi  sub  raportul  ştiinţii,  al  artei  şi  al  literaturii. 

Prin  natura  însăşi  a  doctrinelor  sale,  biserica  romană  trebuia 
cu  necesitate  să  se  pronunţe  contra  instituţiunilor  politice  moderne 
şi  în  favorul  celor  din  veacul  de  mijloc. 

Se  ştie  că  în  ideile  sale,  puterea  spirituală,  rcsumată  în  pa¬ 
palitate,  are  trebuinţă  de  independenţă  faţă  cu  suveranităţile  tem¬ 
porale,  pentru  a  lucră  în  deplină  libertate  şi  a-şi  împlini  misiunea 
sa  spirituală.  De  aci  s’a  tras  concluzia  necesităţii  unei  puteri 
temporale  pentru  a  asigură  pe  sama  papalităţii  acea  indepen¬ 
denţă,  pe  care  o  socotesc  neapărat  de  lipsă.  Dar  e  lucru  evi¬ 
dent,  că  dacă  această  putere  temporală  este  inferioară  altor  pu¬ 
teri  de  aceeaşi  natură,  le  va  fi  supusă;  că  s’ar  putea  să  îndure 
înrâurirea  lor  şi  chiar  să  fie  silită  să  asculte  de  voinţa  lor.  înşişi 
Iezuiţii  recunosc  aceasta,  şi  ei  explică  »Bref»-ul  lui  Clemente 
XlV-lea  prin  care  se  desfiinţează  societatea  lor,  prin  întreita  in¬ 
fluenţă,  ce  au  avut-o  asupra  curţii  din  Roma,  miniştrii  din  Por¬ 
tugalia,  din  Francia  şi  din  Spania,  Pombal,  Choiseul  şi  d’Arenda. 

E  deci  de  lipsă  să  se  viseze  pentru  papalitate  o  putere  tem¬ 
porală  superioară  tuturor  celorlalte.  De  îndatăce  se  admite  în 
principiu,  că  puterea  temporală  este  necesară  liberei  acţiuni  a 
puterii  spirituale,  nu  eră  deci  de  ales,  decât  între  două  teorii: 
1.  a  cere  în  favoarea  papei  un  stat  destul  de  puternic  pentru 
a-I  asigură  de  orice  înrâurire  exterioară,  din  orice  parte  ar  veni 
ea,  şi  cu  ajutorul  căruia  el  ar  putea  să  facă  faţă  până  şi  coali¬ 
ţiilor  tuturor  celorlalte  state;  sau  2.  să-i  acoarde  puterea  peste 
lumea  întreagă,  făcând  din  toţi  suveranii  vasalii  săi. 

Nu  se  putea  opri  la  prima  idee,  care  s’ar  fi  întunecat  în  ri¬ 
dicol  şi  pe  care  cei  mai  fanatici  ultramontani  sunt  obligaţi  să  o 
considere  ca  irealizabilă.  Rămânea  prin  urmare  unicul  mijloc  de 
a  se  aruncă  în  teoria  dreptului  spre  o  putere  universală. 

Această  teorie  n’are  simţul  comun.  Dar,  dintre  două  absur¬ 
dităţi,  trebuiâ  bineînţeles  să  alegi  pe  cea,  care,  rămânând  în  stare 

de  teorie,  oferiâ  mai  puţine  şanse  de  a  fixă  asupra  sa  o  băgare 
de  seamă,  înaintea  căreia  n’ar  fi  putut  fi  susţinută,  şi  pe  care  o 
puteau  mult  mai  uşor  sâ  o  învăluie  într’un  nor  de  raţionamente 
mai  mult  sau  mai  puţin  înţelese. 

La  acest  rezultat:  al  dreptului,  la  puterea  temporală  univer¬ 
sală  trebuia  cu  necesitate  să  conducă  sistemul  necesităţii  puterii 
temporale  pentru  libera  acţiune  a  autorităţii  spirituale;  tot  aşâ 
este  propus  acest  sistem  astăzi  de  cătră  ultramontanii  logici.  Cât 
pentru  ceice  se  retrag  încă  în  faţa  acestor  consecinţe,  ei  nu 
sunt  logici. 

Oricine  înţelege,  că  în  toate  acestea,  noi  nu  facem  mei  un 
fel  de  aplicare  actuală  la  suveranitatea  papală.  Noi  am  declarat 
deja,  că  această  chestiune  n’are  darul  nici  să  ne  preocupe,  nici 
sâ  ne  mişte.  Noi  examinăm  din  punct  de  vedere  general,  prin¬ 
cipiul,  pe  care  îşi  sprijinesc  ultramontanii  teoria  lor,  şi  constatăm 
rezultatul  logic  pentru  a  face  să  se  înţeleagă  modul,  cum  au  fost 
ei  în  chip  invincibil  târîţi  să  resuscite,  în  plin  veac  al  XIX-lea,  te¬ 
oria  lui  Grigorie  VII.  Ajunge,  că  am  statorit  acest  punct,  pentru 
a  dovedi  teza  noastră,  că  biserica  romană  este  în  completă  con¬ 
trazicere  cu  spiritul  modern. 

Este  evident,  pe  de  altă  parte,  că,  dacă  suveranii  nu  sunt 
decât  depositarii  delegaţi  ai  puterii  papale,  în  oeârmuirea  statelor, 
sabia  lor  trebuie  să  apese  asupra  tuturor  acelora,  pe  cari  papa¬ 
litatea  îi  va  arătă  ca  vinovaţi,  şi  că  ei  sunt  datori  să  scoată  din 
rădăcini,  prin  luptă  sau  suplici,  orice  doctrină,  orice  biserică,  orice 
societate,  ce  va  fi  osândită  de  papalitate. 

Logica  vrea  aşă. 

Noi  ştim  sigur,  că  toate  acestea  vor  rămânea  în  stare  de 
literă  moartă.  Tocmai  ce  dovedeşte  cu  precisiune  teza  noastră: 
că  biserica  romană  s’a  pus  în  opoziţie  directă  cu  spiritul  modern. 
Ea  nu  va  luă  aceasta  drept  o  insultă  câtă  vreme  ea  însăşi  îşi 
face  un  titlu  de  glorie  din  această  opoziţie,  şi  de  vremece  ea 
are  raţionamente  gata,  la  îndemână,  pentru  a  statorî,  că  aceasta 
este  o  dovadă  despre  adevărul  său. 

Aceasta  ne  aminteşte  argumentul  iezuiţilor:  <;Noi  am  suferit 
împotrivirea,  zic  dânşii,  am  fost  prigoniţi  dela  întemeierea  noastră, 
ne-au  acuzat  de  crimele  cele  mai  sălbatice,  ne-au  judecat  şi 
osândit  de  o  sută  de  ori,  în  toate  ţările,  în  toate  timpurile.  Acest 
lucru  ne  face  cinste,  căci  a  luptat  răul  împotriva  binelui,  pe  care 
îl  reprezentăm  noi». 

Acest  argument  ar  fi  adevărat,  dacă  n’ar  fi  şi  altceva  în  afară 
de  bine,  ce  să  sufere  contrazicere,  şi  dacă  pedepsirea  n’ar  Iovi 
tot  aşâ  şi  fărădelegea.  Plecând  din  principiul:  că  pedeapsa  sau 

contrazicerea  dovedeşte  nevinovăţia,  nu  se  găseşte  nici  un  făcător 
de  rele,  care  nu  se  va  consideră  ca  o  victimă  a  răului.  Aşadară 
nu  trebuie  să  zicem  împreună  cu  iezuitul:  «Eu  sunt  persecutat, 
prin  urmare  sunt  nevinovat»,  ci  trebuie  dovedit,  că  pedeapsa  a 
fost  nemeritată,  şi  că  numai  de  dragul  binelui  se  găseşte  cineva 
în  corn  de  capră  cu  restul  societăţii. 

Papalitatea  face  prea  mult  întrebuinţare  de  sofismele  iezu¬ 
iţilor.  Toate  popoarele,  pe  cari  ea  Ie-a  stăpânit,  începând  de 
veacuri,  s’au  despărţit  de  ea  încetul  cu  încetul;  astăzi,  ea  nu  mai 
are  decât  foarte  puţini  adepţi,  şi  printre  aceştia  cei  mai  zeloşi  nu 
sunt  cei  mai  sinceri.  Aceasta  doveşte,  susţine  ea,  că  eu  mă  pro¬ 
nunţ  pentru  adevăr.  Ar  trebui  însă  să  dovediască  acest  lucru, 
căci  s’ar  putea  întâmplă,  ca  opoziţia  să-şi  aibă  obârşia  ei  întru 
încăpăţinarea  papalităţii  de  a  propovedui  eroarea. 

Ori  şi  cum  ar  fi,  faptul  sciziunii  este  constatat  şi  atâta-i  tot 
ce  voirăm  să  demonstrăm. 

Contrazicerea  între  biserica  romană  şi  spiritul  modern  nu 
există  numai  cu  privire  la  chestiunile  mari,  cari  ating  însăşi  te¬ 
meliile  societăţii,  ci  şi  referitor  la  cele,  ce  nu  ies  din  domeniul 
intelectual. 

In  artă,  ultramontanii  nu  voiesc  să  vază  nimic  frumos,  decât 
numai  aceeace  vine  din  evul  mediu.  Arta  acestei  epoci  a  fost  rând 
pe  rând  prea  mult  despreţuită  şi  prea  mult  lăudată.  Dacă  cel  puţin 
romaniştii  ar  imită  această  artă  în  ce  a  avut  ea  cu  adevărat 
frumos!  Dar  geniul  artistic  al  arhitecţilor,  sculptorilor  şi  al  pic¬ 
torilor  din  evul  mediu,  le  lipseşte  cu  desăvârşire ;  fie  că  ei  resta¬ 
urează  monumentele,  fie  că  le  imită,  operile  lor  nu  sunt  decât 
nişte  copii  rele.  S’ar  zice  tablourile  lui  Raphael  imitate  de  un 
pictor  în  corabie:  şi  în  numele  acestei  arte  false  condamnă  ei 
arta  modernă  până  şi  în  expresiunea  ei  cea  mai  bună. 

In  ce  se  ţine  de  erudiţie,  românismul  urmează  o  cale,  care 
n’a  fost  observată  în  deajuns  până  în  vremea  de  faţă. 

De  îndatăce  a  studiat  cineva  cât  de  puţin  operile  intelectuale 
cari  ni  le-a  lăsat  evul  mediu,  cu  uşurinţă  deosebeşte  în  ele  două 
categorii:  unele  serioase,  ştiinţifice,  filozofice  sau  teologice,  cari 
opere  sunt  neglijate  prea  din  seamă  afară  în  zilele  noastre;  altele 
curat  literare  şi  fabuloase.  In  aceste  din  urmă,  autorii  aplicau  le¬ 
gendelor  despre  sfinţi  o  critică  istorică  mai  puţin  riguroasă  chiar 
şi  decât  cea  normativă  în  scrierile,  cari  sunt  recunoscute  în  de 
comun  sub  numele  de  romane  istorice;  şi  cum  cronologia  eră 
o  ştiinţă  absolut  necunoscută  în  evul  mediu,  romancierii  evlavioşi 
iransportau  fără  greutate  pe  eroii  lor  dintr’un  veac  într’altul.  Toate 
bisericile  vechi,  întrecându-se  unele  cu  altele,  îşi  avură  iute  şi 
degrabă,  originea  dela  apostoli;  întemeietorii  lor  fură  toţi  tran- 

sformaţi  în  tot  atâţia  ucenici  de  ai  apostolilor  şi  mai  ales  ai 
sfântului  Petru,  pe  care  îl  aşezară  să  lucre  în  Roma  ca  un  ade¬ 
vărat  papă  din  evul  mediu,  şi  să  trimeată  din  toate  părţile  pe 
învăţăceii  săi  pentru  a  vesti  Evanghelia, 

Toate  aceste  pretinse  tradiţii  ale  bisericilor  nu  şi  iau  înce¬ 
putul  decât  în  evul  mediu,  şi  cele  mai  vechi  urme,  ce  le  întâlnim 
despre  ele,  se  găsesc  în  documentele  veacului  al  optulea,  epoca 
cea  mai  desmoştenită,  în  Apus,  sub  raportul  ştiinţii  şi  al  literaturii. 

Începând  cu  veacul  al  XV-lea,  a  început  a  se  aruncă  oare¬ 
care  lumină  în  haosul  istoric  al  evului  mediu.  Adevăraţi  savanţi, 
atât  catolici,  cât  şi  protestanţi,  scormoniră  arhivele  mănăstirilor 
şi  ale  bisericilor.  S’au  descoperit  în  acestea  bogate  comori  din 
literaturile  grecească,  romană  şi  bisericească.  Răsăritul  a  dat  con¬ 
tingentul  său  de  manuscrise  preţioase.  Arta  tiparului  a  fost  tocmai 
inventată.  Nu  peste  mult  s’a  văzut  apărând  la  lumina  zilei  o 
mulţime  de  lucrări  editate  cu  multă  îngrijire,  cu  variantele  dife¬ 
ritelor  manuscripte  şi  însoţite  de  studii,  în  cari  străluciâ  o  eru¬ 
diţie  admirabilă.  Critica  istorică  deveni  cu  încetul  o  ştiinţă,  având 
principii  sigure,  regule  pe  cât  de  lămurite,  pe  atât  şi  de  solide. 
In  decursul  veacului  XVI  şi  XVII-lea,  lucrarea  urmă  un  mers  pro¬ 
gresiv  şi  lumea  modernă  s’a  găsit  în  posesiunea  a  tot  ce  pro¬ 
duseră  mai  frumos  şi  mai  măreţ  cele  trei  antichităţi,  greacă,  ro¬ 
mană  şi  bisericească. 

In  faţa  acestei  opere  gigantice  romanele  evlavioase  din  evul 
mediu  au  fost  puse  la  o  parte  ca  documente  istorice ;  nu  li  s’a 
mai  lăsat,  decât  locul,  ce  li  se  cuveniâ,  anume  de  opere  folosi¬ 
toare  pentru  a  contribui  la  cunoaşterea  stării  intelectuale  din 
epocile,  când  au  fost  compuse. 

Astăzi,  când  în  biserica  romană,  lumea  vrea  —  cu  orice 
chip  —  să  se  întoarcă  îndărăt  la  evul  mediu  sub  toate  raporturile, 
s’a  început  a  se  reabihitâ  ca  document-e  istorice  romanele  compuse 
despre  vieţile  sfinţilor.  Pentru  aceea,  în  contra  tuturor  mărtu¬ 
riilor  intrinseci,  cari  fixează,  într’un  mod  necontestat,  alcătuirea 
lor  într’o  epocă  posterioară,  anume  le  urcă  până  la  epoca  pri¬ 
mitivă;  şi  s’a  ajuns  acolo,  că  se  compune  din  nou  istoria  vea¬ 
cului  apostolic  din  legendele  veacului  al  optulea. 

Cu  greu  am  crede  unei  astfel  de  aberaţiuni,  dacă  dovezile 
nu  s’ar  înmulţi  din  zi  în  zi  sub  ochii  noştri.  Tot  ce  se  scrie 
astăzi,  în  Francia  mai  ales,  despre  originea  bisericii  din  Roma  şi  a 
vechilor  biserici  din  Francia,  nu  se  razimă  decât  pe  astfel  de 
documente;  şi  aceia,  cari  nu  se  învoiesc  să  urmeze  acestei  miş¬ 
cări,  sunt  însemnaţi  ca  Galicani  şi  lansenişti ,  cu  alte  cuvinte, 
ca  eretici  de  cea  mai  rea  speţă.  Trebuie  să  vază  omul  cu  ce 
dispreţ  vorbesc  neînsemnaţii  erudiţi  romanişti  despre  geniile  eru- 

diţiunei,  cari  ilustrară  Apusul  până  ia  sfârşitul  veacului  al  XVIIl-lea! 
cu  cât  aplomb  reeditează  ei  urâte  apocrife  aruncate  la  coş  de 
cătră  Mabillon-i,  Labbe-i,  d’Achery;  cu  ce  fel  de  îndestulare  îţi 
ascriu  ei  ca  aparţinând  primelor  veacuri  nişte  scrieri,  cari  din 
toate  expresiunile  ca  şi  din  totalitatea  stilului,  n’au  nici  o  ase¬ 
mănare  cu  operile  autentice  din  această  epocă,  şi  cari  au  carac¬ 
teristica  atât  de  evidentă  a  unei  compuneri  rele  dintr’un  veac  de 
neştiinţă,  încât  nici  nu-i  de  lipsă  să  aibă  cineva  simţul  erudiţiei, 
pentru  a  se  înşelă  asupra  lor  un  singur  moment. 

Ce  a  rezultat  din  mania  aceasta  furioasă  după  apocrife? 
Aceea,  că  chiar  şi  ’n  literatură,  românismul  s’a  pus  în  contrazicere 
cu  spiritul  modern,  mult  mai  dispus,  în  zilele  noastre,  a  restrânge 
decât  a  lărgi  regulele  diplomaticei  benedictiene. 

Oricine  se  poate  cugetă,  că  noi  nu  vom  pierde  vremea 
luptând  acî  împotriva  curentului  romanist,  pe  care  tocmai  ÎI  de¬ 
scriem.  Va  fi  deajuns  să  spunem,  că  critica  savanţilor  actuali  ai 
bisericii  romane  n’are  decât  o  regulă,  care  poate  fi  formulată  în 
modul  acesta:  «Orice  document,  favorabil,  fie  direct,  fie  indirect, 
papalităţii  sau  tradiţiilor  ei,  este  un  document  de  înaltă  valoare 
istorică:  acelea,  cari  îi  sunt  contrare,  n’au  nici  o  valoare  şi  tre¬ 
buiesc  respinse,  a  priori ,  fie  ca  opere  de  sectari,  fie  ca  apocrife, 
fie  ca  denaturate  de  cătră  eretici». 

Dacă  această  regulă  n’a  fost  formulată  textual,  ea  este  sin¬ 
gura,  care  este  practicată  de  erudiţii  romanişti.  O  astfel  de  cri¬ 
tică  trebuie  să  i  ducă  foarte  departe  de  cea  mai  solidă  erudiţie 
modernă,  să-i  depărteze  chiar  de  orişice  erudiţie  adevărată.  Ceeace 
s’a  şi  întâmplat. 

Aşa  de  pildă  ce  fel  de  opere  istorice  a  produs,  în  aceste 
vremuri  din  urmă,  Francia,  aceasta  ţară  privilegiată  a  erudiţiunii 
în  decursul  ultimelor  veacuri ! 

Noi  vom  putea  da  într’o  zi  referitor  la  aceste  compilaţii  in¬ 
digeste,  amănunte,  din  cari  se  înţelege  mai  bine,  decât  din  toate 
reflexiile  până  Ia  ce  grad  de  decadenţă  s’a  scoborît  literatura  ro- 
manistă. 

Dupăce  am  constatat  ruptura,  care  este  astăzi  în  stare  de 
fapt  împlinit ,  între  biserica  romană  şi  spiritul  modern  sub  toate 
raporturile,  ar  putea  oarecine  pune  întrebarea  de  care  parte  va 
înclină  învingerea,  dacă  rezultatul  n’ar  fi  deja  sigur.  Ajunge  o 
singură  privire  asupra  bisericii  romane  pentru  a  fi  convinşi  despre 
desorganizarea  ei  internă,  precum  şi  de  neputinţa  ei  în  afară. 
Dacă  din  când  în  când,  oarecari  fanatici  orbi  încearcă  a-i  cânta 
triumfurile,  declamările  lor  rămân  fără  răsunet  şi  nu  insuflă  decât 
mila  acelora,  cari  se  condamnă  a-i  ceti. 

Roma,  cu  toată  activitatea  ei  meşteşugită  merge  spre  decă¬ 
dere.  Ortodoxia,  cu  toată  calmitatea  ei,  pe  care  Roma  o  pore¬ 
cleşte  apatie ,  se  manifestă  şi  câştigă  din  zi  ce  merge  o  impor¬ 
tanţă  tot  mai  mare. 

Aceste  două  fapte  corelative  au  o  înaltă  însemnătate,  care 
se  cade  să  fixeze  privirile  fiecărui  creştin  serios. 

După  Guettee.  Vladimir. 


CUVINTE  DE  ACTUALITATE. 

Pământul,  această  patrie  a  schimbărilor  şi  a  lucrurilor  trecă¬ 
toare,  nu  este  făcut  pentru  o  pace  creată  prin  închisori,  prin  ma- 
hinaţiuni  poliţieneşti  şi  prin  edicte  de  cetisură.  Această  pace 
a  berbecilor  şi  a  gâştelor,  care  scuteşte  turma,  a  fost  în  tot¬ 
deauna  ruşinea  omenirei  şi  cuptorul  în  care  s’au  clocit  toate 
viciile.  Această  pace  au  purtat-o  în  gură  mai  mult  tiranii  cei  mai 
trufaşi  şi  stăpânitorii  cari  stăpânesc  cu  forţa. 

E.  M.  Arndt.  Geist  der  Zert,  IV,  t93. 

Din  somnul  de  moarte,  în  care  zăceam  noi  Europenii,  am 
putut  fi  treziţi  numai  prin  tunete  şi  uragane.  Efeminarea  laşă  şi 
maimuţăria  sensibilă  şi  vanitoasă,  prin  care  am  alungat  adevărata 
bucurie  şi  putere  de  pe  pământ,  au  trebuit  să  fie  atăcate  cu  ascu¬ 
ţişul  săbiei  şi  înspăimântate  prin  urletul  sângeros  al  răsboiului, 
ca  să  înţelegem  cât  sunt  de  amărîte  şi  de  nimica  vrednice.  Po¬ 
zarea  cu  strălucirea  culturii  şi  cu  siguranţa  bogăţiei,  cum  şi  trufia 
lenei  mulţumite  de  sine  însăşi,  au  trebuit  să  dispară  dinaintea 
unor  puteri  mai  superioare.  E.  M.  Arndt.  Geist  de  Zeit,  li  pag.  340. 

Oricare  răsboiu  —  şi  cei  purtat  cu  biruinţă  —  este  totdeauna 
o  mare  nenorocire  pentru  ţara  care-1  poartă;  pentru  ţară  e  aproape 
indiferentă  pricina  care  l-a  provocat. 

Bismarck.  In  parlament  la  26  Iulie  1881. 

Pentru  un  bărbat  de  stat  e  lucru  uşor  să  sufle  cu  vântul  popu¬ 
larităţii  în  trimbiţa  de  răsboiu  şi  apoi  să  stee  în  odaia  caldă 
ori  să  ţină  vorbiri  fulgerătoare  dela  tribună,  aşteptând  ca  sol¬ 
datul,  care  sângerează  pe  zăpadă,  să  aducă  biruinţă  şi  glorie. 
Nimic  nu  e  mai  uşor  decât  aceasta,  dar  vai  de  bărbatul  de  stat, 
care,  într’un  asemenea  timp,  nu  sa  cugetat  1a  un  astfel  de  motiv 
pentru  răsboiu,  care  să-şi  păstreze  însemnătatea  şi  valoarea  şi 
după  sfârşitul  răsboiului.  Bismarck.  In  parlament,  3  Decemvrie  1850. 

Răsboiul  nu  este  numai  o  operă  de  cruzime,  ci  într’ânsul 
se  arată  şi  iubirea  care  face  pe  bogat  să  împartă  cu  cel  sărac 

şi  cea  din  urmă  coajă  de  pâne,  acea  iubire  pentru  care  Moltke 
a  jertfit  sute  de  vieţi,  ca  să  mântuiască  mii  de  oameni  nu  numai 
dela  moarte,  ci  şi  de  ruşinea  unei  umiliri  naţionale ,  care  este  mai 
rea  decât  moartea.  ttdnrieh  r.  Treitsck.ke. 

Chiar  şi  această  vieaţă  trupească,  pământească  şi  păcătoasă 
îşi  are  răsplata  ei  în  istorie.  Curajul,  bucuria,  statornicia,  credinţa 
în  Dumnezeul  cel  vecinie  şi  în  omenire,  —  cu  cari  înarmat  un 
om  liber  şi  îndrâsneţ,  păşeşte  pe  drumul  vieţii  şi-şi  deschide  loc 
de  trecere,  —  îşi  primesc  zilnic  răsplata  din  partea  conştiinţii 
care  stă  nebiruită  ca  o  stâncă  în  mijlocul  valurilor.  Pe  un  astfel 
de  om  nenorocirea  nu-I  striveşte,  năcazurile  şi  moartea  nu  l  în¬ 
spăimântă,  pentrucă  aceste  fantome  de  cari  se  tem  cei  laşi,  pentru 
el  sunt  umbre  deşerte.  e.  m.  Amdt.  Oeist  cier  Zeir,  iu,  276. 

Omul  izolat,  fapta  şi  întâmplarea  izolată,  fie  chiar  şi  cele 
mai  extraordinare  şi  mai  strălucite,  nu  înseamnă  nimic  şi  nu 
produc  nimic.  Zalele  trebuiesc  prinse  în  lanţ;  omul  singuratic 
trebuie  să  se  înşire  cu  lucrarea  sa  în  rândurile  lungi  ale  gene¬ 
raţiilor  ce  se  succedează.  Numai  aşa  poate  să  însemneze  ceva. 

L.  Ai.  Arndi.  op.  cit.  UI,  275. 

Când  se  face  răsboiu  şi  popor  se  ridică  contra  popor,  atunci 
şi  bunul  Dumnezeu  are  să  spună  un  cuvânt  şi  celce  are  urechi 
şi  vrea  să  asculte,  acela  va  şi  auzi  ceva.  Emil  E  rom  mei. 

Libertatea  nu  este  un  vis  deşert  şi  o  nălucire  zadarnică,  ci 
într’ânsa  trăieşte  curajul  tău  şi  mândria  ta  şi  siguritatea  ce  o  ai, 
că  originea  ta  este  în  ceriu.  Acolo  este  libertate  unde  ai  voie 
să  trăieşti  cum  îi  place  unui  suflet  de  erou;  unde  ai  voie  să 
trăieşti  în  obiceiurile  şi  după  legile  părinţilor  tăi;  unde  te  mân¬ 
gâie  cu  fericiri  ceeace  a  mângâiat  şi  pe  strămoşii  tăi ;  unde  peste 
tine  nu  poruncesc  călăi  streini  şi  nu  te  conduc  conducători 
streini,  cum  mâni  pe  dobitoace  cu  bâta  dinapoi.  O  asemenea 
patrie  şi  o  asemenea  libertate  sunt  lucrul  cel  mai  scump  pe  pă¬ 
mânt,  sunt  o  comoară  care  conţine  o  iubire  şi  credincioşie  ne¬ 
mărginită,  sunt  bunul  cel  mai  preţios  pe  care  îl  posedă  ori  do¬ 
reşte  să-l  poseadă  un  om  bun  pe  pământ.  Aceste  bunuri  înalţă 
la  cer  pe  cei  viteji  şi  lucrează  minuni  în  inimile  celor  neprihăniţi. 
Deci  sus  inimile!  roagă-te  zilnic  la  Dumnezeu,  ca  să-ţi  umple 
inima  cu  tărie  şi  să-ţi  încălzească  sufletul  cu  încredere  şi  curaj! 

E.  At.  Arndi.  «Katechismus  . 

Mare,  cum  n’a  fost  de  veacuri,  ca  să  o  vază  toţi  ochii  pă¬ 
mântenilor,  va  fi  judecata  lui  Dumnezeu  asupra  lumii.  Pe  cum 
cutremurile  de  pământ,  uraganele  şi  erupţiunile  vulcanice  înghit 

ţări  şi  dau  naştere  altora,  tot  astfel  zace  şi  în  sânul  întunecos 
al  acestui  timp  vulcanic  o  vieaţă  şi  orânduire  nouă..  Căci  nu  în 
deşert  s’au  făcut  atâtea  semne  şi  minuni,  nu  înzadar  s’au  răscolit 
valurile  lumii  cu  o  aşa  străşnicie.  Pentru  lucruri  nouă  trebuie  să 
fim  pregătiţi,  pentru  lucruri  nouă  trebuie  să  pregătim  pe  fraţii 
noştri...  E.  M.  Arndt.  Geist  der  Zeii,  111,  283. 

N.  Bălan . 


MIŞCAREA  LITERARĂ. 

Gândeşte-te  bine!  e  titlu]  unei  cărticele,  tipărite  de  Societatea  reli¬ 
gioasă  şi  culturală  «Acoperemântul  Maicii  Domnului»  din  Bucureşti.  Căr¬ 
ticica  e  traducere  din  limba  franceză,  de  directoara  seminarului  monahicesc, 
monahia  Olga  Gologan ,  şi  e  inzestrată  cu  câteva  «Cuvinte  însoţitoare»  de 
Di/n.  /.  Cornilescu.  In  aceste  «Cuvinte»  ni  se  desluşeşte  şi  rostul  socie¬ 
tăţii  «Acoperemântul  Maicii  Domnului».  S’a  înfiinţat  fără  sgomot  la  16 
Maiu  1912  din  iniţiativă  paiticulară,  sub  patronagiul  I.  P,  S.  Mitropolit 
Primat  al  României,  cu  scopul  de  a  da  cultură  monahiilor  tinere  şi  a  le  în¬ 
zestra  cu  destoinicia  trebuitoare  pentru  a  sluji  monastiriior  şi  neamului, 
asemenea  îngrijeşte  educaţia  fetelor  cari  ar  îmbrăţişa  vieaţa  monahicească, 
ori  rămânând  în  lume  vreau  cu  deadinsul  să-şi  pună  cultura  şi  instrucţi¬ 
unea  în  serviciul  societăţii  româneşti.  Societatea  în  scopul  acesta  a  înfiinţat 
un  seminar  monahicesc,  unde,  pe  lângă  cultivarea  vieţii  religioase  şi  mo¬ 
nahiceşti,  întreţine  şi  instituţiuni,  în  cari  monahiile  şi  fetele  venite  in  se¬ 
minar  să  dobândiască  şi  deprinderea  de  a  împacă  cu  fapta  nevoile  sufle¬ 
teşti  aie  aproapelui  şi  ale  neamului  românesc. 

Societatea  aceasta  religioasă  a  realizat  până  acum:  o  grădină  de  copii, 
unde  elevele  seminarului  îngrijesc  de  copii  şi  de  formarea  lor  sufletească; 
o  şcoală  primară  şi  o  şcoală  secundară  de  fete,  unde  se  primesc  numai 
orfane,  cu  totul  sărace  şi  fără  ajutor,  găsind  aici  gratuit:  hrană,  îmbrăcă¬ 
minte,  cultură  şi  creştere  creştinească. 

Cele  spuse  până  acî  vădesc  şi  îndemnul  din  care  a  purces  traducerea 
cărticelei  «Gândeşte-te  bine!»  a  cărei  cuprins  e  menit  să  dea  un  însemnat 
sprijin  în  urmărirea  idealului  nobil  al  societăţii.  Tradusă  cu  îndemânare 
în  o  frumoasă  limbă  românească,  chiar  poporală  cu  mici  escepţii,  cărticica 
poate  fi  cetită  cu  mare  folos  sufletesc  nu  numai  de  monahii  şi  eleve  ale 
institutului,  pentru  care  e  scrisă  în  primul  rând,  ci  de  toată  obştea  româ¬ 
nească.  Păcat  de  formatul  nu  tocmai  potrivit,  cu  tiparul  prea  mărunt  şi 
îndesat,  căci  altfel  se  înşiră  cu  vrednicie  în  rândul  broşurilor  de  cuprins 
religios,  ce  de  vreo  doi  ani  le  primim  de  peste  hotare. 

lată  cuprinsul:  Despre  trebuinţa  de  a  ne  gândi  la  adevărurile  veci- 
nice,  despre  scopul  vieţii  omului,  despre  păcat,  despre  moarte,  despre  ju¬ 
decata  viitoare,  despre  iad,  despre  rai,  despre  fericirea  cerească  şi  despre 
numărul  mic  al  celor  aleşi.  Fiecare  adevăr  creştinesc,  fiecare  învăţătură  a 

credinţei  noastre,  e  tratată  uneori  mai  pe  larg  ori  în  cuvinte  mai  puţine, 
dar  totdeauna  cu  vieaţă  şi  căldură  cuceritoare.  Urmează  apoi  după  fiecare 
chestiune  o  seamă  de  povestiri,  2—3 — 4 — 6  şi  chiar  şi  13  povestiri  din  evan¬ 
ghelie,  din  istoria  patristică,  din  vieata  sfinţilor  şi  a  mucenicilor,  din  lumea 
păgână  şi  chiar  din  lumea  necredinţei  din  zilele  noastre,  cari  toate  ajută 
la  înţelegerea  învăţăturei  cuprinsă  în  oarecare  titlu.  Povestirile  sunt  înso¬ 
ţite  de  aplicări  la  vieaţa  creştinească  a  cetitorului,  cu  îndemnuri  calde  la 
premenirea  traiului  nedemn  de  până  aci,  făcându-se  des  apel  la  conştiinţa 
omului,  in  deosebi  în  formă  de  întrebări  scurte  şi  precise,  cărora  foarte 
des  le  urmează  apostrofarea:  «Gândeşte-te  bine!»  care  a  dat  şi  titlul  căr¬ 
ticelei. 

Uneori  lucruri  abstracte,  ori  cari  ar  putea  trezi  îndoială  la  sceptici  şi 
necredincioşi  sunt  susţinute  cu  asemănări  plastice  din  vieaţa  lumească,, 
având  multă  tărie  de  convingere. 

In  genere  chestiunile  sunt  tratate  in  chip  popular.  Cu  un  alt  tipar  şi 
o  revizuire  ar  fi  o  podoabă  într'o  bibliotecă  poporală  religioasă,  —  pe  care 
nu  o  avem,  —  iar  fraţilor  preoţi  această  cărticică  Ie  serveşte  ca  material 
preţios  pentru  cuvântări,  în  deosebi  Ia  înmormântări,  fapt  pentru  care  o 
recomand,  găsindu-se  pe  preţul  de  50  bani.  Pr.  P.  M. 

CRONICĂ  B1SERICEASCĂ-CULTURALĂ. 

Cătră  iubiţii  noştri  cetitori.  Faţă  de  iubiţii  noştri  cetitori  suntem 
datori  să  ne  explicăm:  de  ce  n’a  apărut  «Revista  Teologică»  în  a  doua 
jumătate  a  anului?  Căci  până  la  acest  fascicol  au  apărut  numai  12  numere, 
aveam  să  scoatem  deci  încă  10  numere  pentru  anul  1914,  ca  şi  pentru 
anii  trecuţi.  Cauza  pentru  care  nu  le-am  putut  scoate  e  de  ordin  material. 
Cheltuielile  mari  ce  le-am  avut  cu  tipărirea  revistei  de-o  parte,  iar  de  altă 
parte  numeroasele  restanţe  ce  le  avem  la  acei  abonaţi  ai  noştri  cari  au 
primit  revista,  dar  nu  s’au  simţit  datori  să  achite  cu  cinste  preţul  ei  —  ne-au 
adus  într’o  situaţie  materială  foarte  critică.  Dela  începutul  răsboiului  n'am 
primit  mai  mult  de  20  abonamente.  Intre  astfel  de  împrejurări  ne-am  văzut 
siliţi  să  sistăm  pe  un  timp  apariţia  revistei,  ca  să  nu  ne  facem  cheltuieli 
şi  mai  mari,  pe  cari  nu  avem  de  unde  le  acoperi,  căci  singura  noastră 
sursă  sunt  abonamentele. 

Totuş,  ca  să  nu  ne  întrerupem  legăturile  noastre  sufleteşti  cu  cetitorii 
şi  ca  să  nu-i  lipsim  nici  în  aceste  vremuri  critice  de  hrana  sufletească  ce 
li-o  putem  oferi  —  ne-am  hotărît  să  scoatem  acest  fascicol  în  schimbul 
celor  10  numere  ce  eram  datori  să  le  scoatem.  Credem  că  iubiţii  noştri 
cetitori,  luând  în  considerare  împrejurările  excepţionale  între  cari  ne  găsim, 
ne  vor  scuza. 

In  decursul  anului  ce  vine  vom  publică  revista  regulat,  în  fascicole 
lunare,  cu  articole  potrivite  pentru  zilele  noastre  şi  cu  predici  pline  de 
învăţături  scoase  din  împrejurările  prin  cari  trecem. 

O  vom  trimite  numai  acelora  cari  vor  fi  achitat  anticipativ  preţul 
abonamentului  sau  vor  fi  arătat  că  vreau  să  se  aboneze  la  ea  şi  să  o 
plătească. 

Pentru  acei  cetitori  cari  vor  achită  anticipativ  întreg  preţul  abona¬ 
mentului,  avem  ca  premii  pentru  anul  ce  vine: 

1.  „Procanonul  lui  Petru  Maior"  publicat  într’o  nonă  ediţie.  Preţul 
3  cor.  E  o  carte  de  tot  interesantă,  în  care  fostul  protopop  unit  al  Reghi¬ 
nului  combate  papismul! 

2.  O  colecţiune  de  predici  de  răsboiu.  Preţul  1  cor. 

Dintre  aceste  scrieri,  prima  este  dejă  tipărită,  iar  a  doua  acum  e  în 
revizie  şi  peste  puţin  timp  se  va  da  la  tipar. 

Scrierea  „Scepticismul  religios",  promisă  ca  premiu  pentru  anul 
trecut  se  va  expedâ  în  zilele  proxime,  celorce  sunt  în  drept  să  o  capete, 
căci  acum  numai  a  eşit  în  broşură. 

Redacţia  şi  Administraţia  « Revista  Teologică ». 

* 

Lupta  antiaicoolică  şi  răsboiul.  Răsboiul  ne-a  făcut  să  aruncăm 
priviri  mai  adânci  şi  mai  serioase  în  realitatea  vieţii.  Acum  înţelegem  bine, 
mai  bine  ca  altă  dată,  ce  promovează  vieaţa  şi  ce  o  împedecă,  de  ce  să 
ne  legăm  cu  inima  şi  de  ce  să  ne  desfacem.  Multe  din  lucrurile  pe  cari 
le  preţuiam  mult  altă  dată,  acum  şi-au  pierdut  însemnătatea,  iar  altele,  căror 
nu  le  dam  importanţă,  au  crescut  în  preţ.  Un  greu  sentiment  de  răspun¬ 
dere  pentru  ceeace  trebuie  să  fim  ne  apasă  conştiinţele.  Simţim  că  putem 
şi  că  trebuie  să  fim  mai  buni  ca  altă  dată. 

Această  dispoziţie  sufletească  trebuie  să  o  întrebuinţeze  preotul  în 
aceste  vremuri,  pentru  a  aduce  pe  oameni  la  pocăinţă  adevărată  ia  o  în¬ 
toarcere  a  lor  dela  lucrurile  deşerte  şi  păcătoase.  Sufletele  acum  sunt  mai 
primitoare  decât  altă  dată  de  sfaturi  şi  îndemnări  morale  de  a -şi  schimbă 
traiul.  In  alte  vremuri  a  putut  preotul  să  tot  vorbească  b.  o.  în  contra  al¬ 
coolismului,  căci  n’a  prea  fost  ascultat.  Acum  însă,  când  din  mijlocul  îm¬ 
prejurărilor  grele  de  astăzi,  va  veni  cu  strigătul  de  alarmă  să  se  lase  de 
un  duşman  atât  de  primejdios,  cum  este  alcoolul,  acum  va  fi  mai  ascultat. 

Răsboiul  a  făcut  ca  aproape  toate  statele  să  îee  masuri  în  contra 
producerii  şi  a  consumului  de  alcool,  interesante  informaţiuni  ne  dă  despre 
aceste  măsuri  d-1  profesor  /.  Bojor,  într’un  articol  din  «Românul»,  din  care 
spre  folosul  cetitorilor  reproducem  următoarele : 

In  patrie,  ministru!  de  interne  opreşte  cu  stricteţă  ca  publicul  să  în¬ 
tâmpine  la  staţiile  căilor  ferate  pe  ostaşii  ce  pîeacă  pe  câmpul  de  luptă, 
cu  beuturi  alcoolice.  Pentru  îndeplinirea  ordinaţiunei  o  face  răspunzătoare 
administraţia.  Asemenea  a  dat  ordin  ca  să  se  reducă  produsele  de  alcool. 
In  anul  1 Q 1 4/ 1 5  a  oprit  să  se  folosească  grâul  sau  săcara  în  destileriile 
de  spirt  şi  în  fabricile  de  bere. 

Celelalte  cereale  şi  cartofii  încă  sunt  reduse  ia  minimul  posibil.  Dar 
pentru  soldaţii  pătrunşi  până  la  os  de  frigul  climateric  şi  răsboinici  s'au 

dispus  ceaiuri  încălzitoare  ca:  folia  Rubi  fructicosi.  Ar  fi  mai  bune  ceaiu¬ 
rile  din  flori  de  tei,  scoruş,  naibă,  etc.  dar  pe  timpul  când  a  isbucnit  con¬ 
flagraţia  europeană,  erau  trecute. 

(n  Germania,  unde  lupta  antialcoolică  a  prins  rădăcini  mai  înainte 
decât  la  noi,  asemenea  este  strict  oprită  împărţirea  de  beuturi  alcoolice  osta¬ 
şilor,  ce  pleacă  la  luptă.  împăratul  Wilhelm  încă  în  1910  se  exprimase,  — 
că  «Acea  naţiune  va  învinge,  care  consumă  mai  puţin  alcool». 

In  Franţa  s’a  oprit  cu  desăvârşire  vânzarea  absintului,  «otrava  care 
nimiceşte  şi  slăbeşte  puterea  fizică  şi  spirituală».  Actele  de  vandalism  ale 
soldaţilor  cuceritori  sunt  mai  toate  comise  sub  influinţa  alcoolului.  Din 
carnetele  găsite  asupra  unora  din  ofiţerii  prinsonieri  se  află  că,  «dupăce 
au  vizitat  pivniţa,  oamenii  s’au  urcat  în  casă  ji  au  prădat  totul». 

In  Rusia,  liga  antialcoolică  a  trimis  ţarului  o  adresă  cerând  oprirea 
completă  şi  pentru  totdeauna  a  vânzărei  spirtoaselor.  împăratul  prin  o  te¬ 
legramă  trimisă  marelui  duce  Constantul,  preşedintele  ligei  a  răspuns:  «Vă 
mulţumesc.  De  mult  luasem  hotărîrea  să  opresc  cu  desăvârşire  debitele 
oficiale  pentru  desfacerea  alcoolului  in  Rusia».  «Nowoje  Wremja»  constată 
că  unul  din  rezultatele  fericite  a  beuturilor  spirtuoase  dela  izbucnirea  răs- 
boiului  e  că  totalul  depunerilor  la  Cassa  de  economie  Naţională  în  cursul 
lunei  Septemvrie  a  fost  cu  23  milioane  de  ruble  mai  mare  ca  totalul  de¬ 
punerilor  din  Septemvrie  anul  trecut. 

In  Norvegia  se  opreşte  transformarea  cerealelor  şi  cartofilor  în  alcool 
sau  bere  pe  toată  durata  răsboiului  european. 

In  Suedia  asemenea  s’a  introdus  oprirea  aproape  complectă  a  con¬ 
sumului  de  beuturi  alcoolice  pe  toată  durata  răsboiului. 

In  Elveţia,  consiliul  federal  a  dat  o  hotărîre  prin  care  se  opreşte 
extragerea  alcoolului  din  cartofi  şi  cereale,  şi  se  opreşte  vânzarea  beu¬ 
turilor  alcoolice  pe  un  an  de  zile. 

Anglia,  cea  mai  abstinentă  între  ţările  ce  poartă  cel  mai  mare  şi  mai 
sângeros  răsboi  pomenit  de  istorie,  a  împărţit  fiecărui  soldat  la  plecarea 
pe  câmpul  de  luptă  un  exemplar  al  unei  foi  volante  în  care  se  arată  ur¬ 
mările  păgubitoare  ale  beuturilor  spirtuoase  asupra  trupelor.  Urmările  sunt: 

1.  Slăbirea  facultăţilor  de  a  observă  semnalele; 

2.  Neputinţa  soldatului  de  a  se  orienta,  spre  a  se  pune  la  adăpost 
contra  atacului  inamic; 

3.  Compromiterea  precisiunei  tirului ; 

4.  Mărirea  sensaţiei  de  oboseală ; 

5.  Scăderea  puterii  de  împotrivire  contra  boalelor  şi  frigului ; 

6.  Agravarea  complicaţiunilor  datorite  rănilor  primite  în  luptă. 

Ostaşii  englezi  dau  dovadă  de  o  extraordinară  putere  de  opunere. 

Şi  ei  sunt  abstinenţi  nu  forţaţi  de  ordinaţiuni,  ci  din  convingere. 

Ce  măsuri  s’au  luat  contra  alcoolului  în  celelalte  state  europene, 
n’am  cunoştinţă,  «dar  ar  fi  o  adevărată  crima,  un  act  de  trădare  socială, 
a  nu  profită  de  situaţia  de  azi  spre  a  strivi  monstrul»  pentru  a  pune  sta- 

vilă  ravagiilor  alcoolismului  şi  pentru  a  conservă  pentru  hrana  populaţiunei 
substanţele  alimentare,  cari  astfel  ar  fi  transformate  fn  otrava:  alcool. 

Lupta  antialcoolică  trebue  începută  de  toţi  factorii  competenţi  sociali. 
Medicii,  magistraţii,  preoţii  şi  oamenii  politici,  institutorii,  profesorii,  femeile, 
şi  tineretul  cu  toţii  ar  trebui  să  se  unească  şi  să  lupte  contra  acestui 
duşman  comun:  alcool.  In  fabrici,  în  şcoli,  in  ateliere,  în  căzărmi  să  se 
ţină  conferinţe,  să  se  arate  isprăvile  alcoolismului. 

Şi  «când  in  cea  mai  arzătoare  luptă  cu  interesul  şi  pofta,  acest  glas 
se  va  înălţă  deasupra  sgomolului  şi  zângănitului  de  arme  ale  duşmanilor 
furioşi,  atunci  coroana  victoriei  va  acoperi  fruntea  aceluia  sau  acelora 
care  vor  stărui  până  la  sfârşitul  luptei*. 

* 

Binefacerile  activităţii.  «Intru  osteneală  şi  nevoinţă  noaptea  şi  ziua 
am  lucrat »...  11  Tesal.  3,  8. 

O  legendă  din  veacurile  prime  ale  creştinismului  ne  spune,  că  Toma 
«Necredinciosul»,  la  un  timp  oarecare  după  înălţarea  Mântuitorului  la  cer, 
a  fost  copleşit  din  nou  de  tot  felul  de  îndoieli  şi  şovăieli.  Având  însă  dorinţa 
să  scape  de  ele,  s’a  dus  la  ceialalţi  apostoli,  ca  să-şi  destăinuească  sufietul. 

Dar  apostolul  Pavel  nu  l’a  putut  ascultă,  căci  eră  ocupat  cu  comba¬ 
terea  ereziilor  Grecilor.  Filip  eră  ocupat  din  greu  cu  scrierea  unei  lungi 
epistole  adresată  bătrânilor  comunităţii  din  Etiopia,  iar  Petru  tocmai  se 
dusese  în  Cesarea,  ca  să  vestească  acolo  evanghelia  mântuirii.  Cu  inima 
posomorită  s’a  hotărît  în  fine  să  meargă  la  loppe,  ca  să  se’ntâlnească  cu 
Tavifta  (Fapt.  Ap.  d.  36  urm.)  cea  cunoscută  pentru  faptele  ei  bune  şi 
pentru  milosteniile  ce  făceâ.  Dar  nici  acolo  n’a  umblat  mai  bine  ca  în 
Ierusalim.  Tavifta  fusese  greu  bolnavă  şi  ca  să  ajungă  în  rând  cu  lucru¬ 
rile  ei,  s’a  apucat  cu  toate  puterile  să  coase  haine  pentru  săraci.  Astfel  şi 
dela  loppe  a  trebuit  să  se  întoarcă  Toma  fără  de  ispravă. 

Pe  cale  spre  casă  a  început  să  cugete  mai  adânc,  de  ce  numai  el 
este  copleşit  de  îndoieli,  pe  când  toţi  ceialalţi  apostoli  sunt  feriţi  de  ele? 
Deodată  i-s’a  luminat  mintea  şi  a  înţeles,  că  ceialalţi  apostoli  sunt  cu  mult 
prea  ocupaţi  cu  lucrul  evangheliei,  decât  ca  să  se  lase  pradă  îndoielilor. 
Legenda  mai  spune,  că  în  acel  moment  Toma  s’a  hotărît  să  meargă  ca 
să  ptopoveduească  evanghelia  Părţilor,  hotărîre  pe  care  o  şi  dus-o  la  în¬ 
deplinire  şi  de  atunci  înainte  n’a  mai  fost  chinuit  de  îndoieli. 

* 

Patru  guzgani.  «Mai  bine  este  a  merge  la  casa  plângerii ,  decât  la 
casa  ospăţului ».  Eccies.  7,  3. 

Un  beţiv  i-a  povestit  soţiei  sate  următorul  vis  ce-1  avuse :  A  văzut 
în  vis  patru  guzgani  cari  se  apropiau  de  el.  Cel  dintâiu  guzgan  eră  gros 
şi  gras,  ceialalţi  doi  erau  foarte  slabi,  iar  al  patrulea  eră  orb.  Cum  be¬ 
ţivul  eră  superstiţios,  se  neliniştise,  fiindcă  cineva  îi  spuse  lui,  că  visurile 
cu  guzgani  înseamnă  nenorocire. 

Şi  copilul  beţivului  a  auzit  visul  ce-i  avusese  tatăl  său  şi  s’a  oferit 
să  îl  explice.  Tată  —  zise  micul,  losif  —  eu  vreau  să-ţi  tâlcuesc  visul  ce 

ai  avut:  guzganul  cel  gras  e  birtaşu!,  căruia  îi  duci  tot  câştigul  muncii, 
cei  doi  guzgani  slabi  suntem  eu  şi  mama,  iar  guzganul  cel  orb  —  aceia 
eşti  chiar  dumniata» 

* 

Ultimul  serviciu.  Câţiva  glotaşi  aveau  să  păzească  undeva  un  mic 
pod  peste  care  trecea  trenul.  Din  pădurea  învecinată  au  venit  câţiva  sol¬ 
daţi  duşmani,  au  împuşcat  pe  toţi  păzitorii  podului  şi  s’au  întors  repede 
iarăşi  în  pădurea  din  care  ieşiseră. 

Unul  dintre  glotaşii  cari  aveau  să  păzească  podul  mai  trăia  încă, 
deşi  corpul  său  eră  plin  de  rane.  Ştiind  el  că  peste  câteva  minute  are  să 
treacă  pe  acolo  un  tren  care  ducea  un  batalion  de  fraţi  de-ai  săi  pe 
câmpul  de  luptă,  cu  ultimile  puteri  s’a  târât  pe  jos  până  lângă  drumul  de 
fier,  a  legat  o  năframă  de  vârful  baionetei  şi  o  flutură  în  aier.  Maşinistul 
dela  tren  a  văzut  acest  semn  şi  a  oprit  trenul  încă  la  timp,  înainte  de-a 
ajunge  la  podul  cel  stricat  unde  s’ar  fi  nenorocit.  Păzitorul  rănit  s’a  pră¬ 
buşit  cu  totul  la  pământ  şi  îngerii  Domnului  au  venit  să-i  ducă  sufletul. 

De  aici  învăţăm  că  ori  câte  răni  am  primi,  ori  cât  ne-ar  despreţul 
alţii,  ori  cât  ne-ar  batjocori  şi  persecută:  noi  suntem  datori  ca  până  la 
cea  din  urmă  răsuflare  să  strigăm  mulţîmei  ce  merge  spre  pierzare : 
«Nu  este  dat  oamenilor  alt  nume  sub  soare  întru  carele  să  ne  mântuim, 
decât  numele  lui  Isus  Hristos». 

* 

Oameni  mulţumiţi.  «Şi  puternic  este  Dumnezeu  să  înmulţească  lot 
darul  întru  voi ,  ca  întru  toată  porunca  toată  îndestularea  să  aveţi»...  11 
Cor.  9,  8. 

Un  american  foarte  interesant  pentru  felul  cum  trată  pe  oameni, 
vestise  în  oraşul  în  care  locuia  următoarea  făgăduinţă:  «Eu  dau  un  pă¬ 
mânt  roditor  unui  om  mulţumit !»  Îndată  s’a  înştiinţat  o  mare  mulţime  de 
oameni,  ca  să  capete  premiul  promis.  «Sunteţi  voi  într’adevăr  mulţumiţi?» 
îi  întrebă  cel  ce  făcuse  promisiunea.  —  «Da,  noi  suntem  oameni  pe  de¬ 
plin  mulţumiţi!»,  răspunseră  ei.  —  «Atunci  pentruce  vă  trebuie  ogorul  ce 
l-am  promis  eu,  dacă  sunteţi  mulţumiţi!»  ii  întrebă  din  nou  promiţătorul. 
La  această  întrebare  cei  ce  alergaseră  să  capete  ogorul  ri’au  mai  ştiut  răs¬ 
punde  şi  s’au  dus  acasă  ruşinaţi. 

* 


împăratul  vă  aude!  «Nu  iai  sama  că  bunătatea  lui  Dumnezeu  te 
aduce  la  pocăinţă-».  Rom.  2,  4. 

Antigon,  împăratul  Siriei,  a  auzit  cum  îl  vorbeau  de  rău  nişte  sol¬ 
daţi  cari  stăteau  înaintea  cortului  său,  dar  cari  nu  bănuiau  că  regele  este 
în  apropierea  lor.  Regele,  in  loc  să  dea  poruncă  ca  acei  soldaţi  să  fie 
pedepsiţi,  a  tras  la  o  parte  perdeaua  din  uşa  cortului  şi  le-a  zis:  «Solda¬ 
ţilor,  mergeţi  ceva  mai  departe  de  aici,  căci  vă  aude  împăratul  vostru». 
—  Soldaţii,  cari  au  fost  pedepsiţi  intr’un  mod  atât  de  fin,  s’au  depărtat 
ruşinaţi.  Nobleţă  împăratului  le-a  închis  gurile  lor  rele. 

împăratul  nostru  cel  ceresc  încă  e  calomniat  zi  de  zi.  Câtă  hulă  din 
partea  duşmanilor  Săi  şi  câte  cârtiri,  din  partea  prietenilor  Săi  —  are  să 
audă!  Dar  răbdarea  Sa  nu  scade  şi  nobleţă  Sa  ruşinează  inimile  nemul¬ 
ţumite.  «împăratul  vostru  vă  aude!»  —  aşa  Ie  spune  El  cu  blândeţă  su¬ 
puşilor  Săi.  «Iară  zic  vouă;  tot  cuvântul  deşert,  cărei  vor  grăi  oamenii, 
vor  da  samă  de  dânsul  în  ziua  judecăţii.  Că  din  cuvintele  tale  te  vei 
îndreptă  şi  din  cuvintele  tale  te  vei  osândi».  (Mat.  12,  36—37). 

Tipicul  cultului  religios 

Cazuri  liturgice ,  date  şi  indigitâri  tipiconale  pe  luna  Maiu  1914. 

Sâmbătă  în  3  Maiu  la  vecernie.  După  începutul  arătat  la  vecerniile  din  sâm¬ 
betele  trecute  «Doamne  strigat-am»  cu  stihirile  pe  10  şi  anume:  4  stihiri  din  octoih  a 
glasului  4,  trei  ale  înjumătăţirii  praznicului  şi  3  ale  samarinencei  din  Penticostariu.  «Mă¬ 
rire  —  Lângă  puţul  lui  lacob  aflând  lsus  pe  Samarineanca»  «şi  acum»  dogmatica  glasului 
4  «Prorocul  David,  carele  pentru  line  este  şi  a  lui  Dumnezeu  părinte». 

Vohod  «Lumină  lină*  prohimenul  Sâmbetei,  ectenia  «se  zicem  toţi»  şî  a  celor  6 
cereri  «Invredniceşte-ne  Doamne»  intre  ele.  Stihoavna,  cu  1  Stihire  a  glasului  4,  şi  cu 
stibirile  Paştilor.  <■ Mărire  —  Când  te-ai  arătat  pe  pământ  Hristoase  Dumnezeule»  din 
Penticostariu  «şi  acum»  «Injumâtăţindu-se  praznicul»  din  Penticostariu  sau  stih  ir  a  Pa¬ 
ştilor  «ziua  învierii».  După  «Tatăl  nostru»  troparul  învierii  a  glasuiui  4,  «mărire  —  şi 
acum»  a  înjumătăţirii  praznicului  şi  încheierea  ca  de  obiceiu. 

Duminecă  în  4  Maiu.  Muc.  Pelagia.  Dumineca  a  5-a  după  Paşti  a  Samarinencei  glas 

4  voscris  7  la  utrenie.  La  «Dumnezeu  este  Domnul»  troparul  glasului  4  de  2  ori  «mărire  — 
şi  acum»  a  înjumătăţirii:  Sedelnele  glasului  «soborul  îngeresc»,  ipacoiul  şi  antifoanele  gla¬ 
sului,  evangelia  utreniei  a  7-a.  Catavasiile  Paştilor.  La  peasna  3  condacu!  şi  icosul  î n j u - 
mătâţirii  şi  sedealna  Samarinencei,  cu  «mărire  —  şi  acum»  la  peasna  a  6-a  condacu!  şi 
icosul  Samarinencei,  iar  la  peasna  a  9-a  irmoasele  pesnei  şi  nu  «măreşte  suflete  a!  meu». 

Sfetilna  Paştilor  «mărire*  sfetilna  Samarinencei  «şi  acum»  a  înjumătăţirii.  La 
hvalite  se  puu  8  stihiri,  6  ale  octoihului  şi  2  a  Samarinencei  din  Penticostariu.  «Mărire» 
«Izvorul  începerii  de  vieaţă  isus  Mântuitorul  nostru*  «şi  acum»  «Prea  binecuvântată  eşti* 
Doxologia  cea  mare. 

Duminecă  în  11  Maiu.  Muc,  Mochie.  Dumineca  a  6-a  după  Paşti  a  orbului,  glas 
5,  vosciis  8.  Vecernia  şi  utrenia  acestei  dumineci  se  face,  ea  şi  în  Dumineca  slăbăno¬ 
gului,  cu  deosebirea,  că  aici  e  glas  5  şi  la  hvalite  se  pun  7  stihiri  din  octoih  a  glasului 

5  şi  1  stihire  a  orbului  din  Penticostariu. 

Miercuri  în  14  Maiu  la  vecernie.  După  binecuvântare  dela  preot  se  ceteşte 
psalmul  de  seara,  iar  după  ectenia  cea  mare  de  începere  se  cântă  «Doamne  strigat-am» 
pe  melodia  glasului  6  cu  toate  stihirile  Penticostalului.  După  Vohod  şi  după  imnul  de 
seara  «Lumină  lină*  urmează  prohimenul  zilei  şi  paremiile  Penticostalului.  Preotu!  zice 
ecteniile  celor  6  cereri  şi  strana  cântă  stihoavna  cu  stihirile  pe  glas  2  şi  cu  «mărire  — 
şi  acum»  pe  glas  6  din  Penticostariu.  «Acum  slobozeşte»,  «Preasfântă  Treime»,  «Tatăl 
nostru»  şi  troparul  «Inălţatute-ai  intru  mărire»  şi  otpustul. 

Joi  în  15  Maiu.  Praznicul  înălţării  Domnului.  La  utrenie:  După  binecuvântare, 
după  cetirea  psalmilor  şi  după  melodia  troparului  glasul  4  şi  însuşi  troparul  praznicului 
de  3  ori.  Ectenie  mică  şi  seria  primă  de  sedeine,  iar  ectenie  mică  şi  seria  a  doua  de 
sedelne  din  Penticostariu.  După  seria  a  doua  de  sedeine  urmează  nemijlocit  Pohieul  cu 
pripelele.  Preotul  iar  zice  ectenie  mică  şi  strana  cântă  sedealna  Polileului  din  Penti¬ 
costariu  cu  «mărire  —  şi  acum*.  Antifoanele  glasului  4  dela  sărbători  şi  prohimenul 
Penticostariului.  Evangelia  utreniei  a  praznicului  «învierea  lui  Hristos»  una  dată  şi 
psainiul  50  «Mărire  —  Pentru  rugăciunile  Apostolilor  tăi»  «şi  acum  —  Pentru  rugăciunile 
născătoarei  de  Dumnezeu»  şi  stihira  praznicului  pe  glas  6.  «Astăzi  puterile  cele  de  sus 
în  ceruri».  Catavasiile  praznicului  cu  sedealna  Penticostariului  la  peasna  a  3-a  şi  cu  con- 
dacul  şi  icosul  praznicului  ia  peasna  a  6-a.  La  peasna  a  9-a  în  loc  de  «măreşte  suflete 
al  meu  —  ceeace  eşti  mai  cinstită»  se  cântă  pripelele  acestei'pesne.  După  ectenie  mică 
dela  preot  urmează  apoi  sfetilna  praznicului  de  3  ori  şi  hvalitele  Penticostariului  cu 
«mărire  şi  acum»  şi  doxologia  cea  mare. 

La  liturgie.  In  loc  de  «Binecuvinteazâ  suflete  a!  meu»  se  cântă  antifonul  i. 
«Pentru  rugăciunile  Născătoarei  de  Dumnezeu»  înainte  de  «Unule  născut»  antifonul  II. 
«Mânfueşte-ne  pre  noi  Fiul  lui  Dumnezeu»  şi  în  loc  de  fericiri  troparul  praznicului. 

